**प्रदेश पर्यटन नियमावली, २०८०**

प्रदेश पर्यटन ऐन, २०७८ को दफा ४९ ले दिएको अधिकार प्रयोग गरी कर्णाली प्रदेश सरकारले देहायका नियमहरु बनाएको छ।

**परिच्छेद- १**

**प्रारम्भिक**

**१. संक्षिप्त नाम र ‍प्रारम्भ**: (1) यी नियमहरुको नाम "प्रदेश पर्यटन नियमावली, २०८०" रहेको छ।

(२) यो नियमावली तुरुन्त प्रारम्भ हुनेछ।

**२. परिभाषा**: विषय वा प्रसङ्गले अर्को अर्थ नलागेमा यस नियमावलीमा,-

(क) **''इजाजतपत्र''** भन्नाले ऐन र यस नियमावली बमोजिम जारी हुने ट्राभल वा ट्रेकिङ्ग एजेन्सी, होटेल, लज, रेष्टुँरा तथा रिजर्ट वा बार, पथप्रदर्शक, जलयात्रा, रिभर गाइडको व्यवसाय गर्नको लागि प्रदान गरिने अनुमतिपत्रलाई सम्झनु पर्छ।

(ख) **''ऐन''** भन्नाले कर्णाली प्रदेश पर्यटन ऐन, २०७८ सम्झनु पर्छ।

(ग) **“जलयात्रा”** भन्नाले कायक, र्‍याफ्टिङ्ग, क्याटार्‍याफ्ट, डुङ्गा, नाउ, रिभरबोट वा अन्य त्यस्तै प्रकृतिका नदिमा तैरिने जलयात्राका साधन प्रयोग गरी मनोरञ्जन, प्राकृतिक वा साँस्कृतिक दृश्यावलोकनका लागि नदीमा गरिने यात्रा सम्झनु पर्छ।

(घ) **“जलयात्रा टोली”** भन्नाले एकभन्दा वढि यात्रु रहेको जलयात्रा गर्ने टोली सम्झनु पर्छ।

(ङ) **“दरखास्तवाला”** भन्नाले ट्राभल वा ट्रेकिङ्ग एजेन्सी, होटेल, लज, रेष्टुँरा, रिजर्ट, बार, पथप्रदर्शक, जलयात्रा, रिभर गाइड वा अन्य यस्तै प्रकारको पर्यटन व्यवसाय गर्नको निमित्त मन्त्रालय समक्ष दरखास्त पेश गर्ने पर्यटन व्यवसायी सम्झनु पर्छ।

(च) **“'पर्यटन व्यवसायी”** भन्नाले मन्त्रालयबाट इजाजत प्राप्त गरी ट्राभल वा ट्रेकिङ्ग एजेन्सी, होटेल,लज, रेष्टुँरा, रिजर्ट, बार, जलयात्रा, मनोरञ्जनात्मक, साहसिक वा अन्य यस्तै प्रकारको पर्यटन व्यवसाय गर्ने व्यक्ति, फर्म वा कम्पनीलाई सम्झनु पर्छ।

(छ)  **मनोरञ्जनात्मक पर्यटन व्यवसाय”** भन्नाले ऐनको दफा २६ बमोजिमका जंगल सफारी, क्याम्पिङ, हाईकिङ, बर्ड वाचिङ, केवल कार, ग्रिन फिसिङ, क्याच एण्ड रिलिज जस्ता पर्यटन व्यवसाय सम्झनु पर्छ र सो शब्दले एम्यूज्मेन्ट पार्क, फन पार्क लगायतका अन्य मनोरञ्जनात्मक खेल तथा क्रियाकलापलाई समेत जनाउँछ।

(ज) **“मन्त्रालय”** भन्नाले प्रदेश सरकारको पर्यटन सम्बन्धी विषय हेर्ने मन्त्रालय सम्झनु पर्छ र सो शब्दले मन्त्रालय वा सो अन्तर्गतको निर्देशनालय वा मन्त्रालयले तोकेको कार्यालयलाई समेत जनाउँछ।

(झ) **“रिभर गाइड”** भन्नाले जलयात्रा टोलीलाई जलयात्रामा सहयोग गर्ने ऐन वा यस नियमावली बमोजिम इजाजतपत्र प्राप्त व्यक्ति सम्झनु पर्छ।

(ञ) **“सचिव”** भन्नाले मन्त्रालयको सचिवलाई सम्झनु पर्छ।

(ट) **“स्थानीय तह”** भन्नाले गाउँपालिका वा नगरपालिकालाई सम्झनु पर्छ।

(ठ) **“समिति”** भन्नाले ऐनको दफा ४० को उपदफा (२) बमोजिम गठित पर्यटन प्रवर्धन समिति सम्झनु पर्छ।

(ड) **“साहसिक पर्यटन व्यवसाय”** भन्नाले ऐनको दफा २६ बमोजिमका बेलुनिङ, ग्लाईडिङ, स्काईङ, रक क्लाइम्बिङ जस्ता पर्यटन व्यवसाय सम्झनु पर्छ र सो शब्दले बञ्जी जम्पिङ, क्यानोनिङ, जिप फलाइङ लगायतका अन्य साहसिक पर्यटकीय क्रियाकलापलाई समेत जनाउँछ।

(ढ) **“वातावरणीय अध्ययन प्रतिवेदन”** भन्नाले प्रचलित कानून बमोजिम तयार गरिएको संक्षिप्त वातावरणीय अध्ययन, प्रारम्भिक वातावरणीय परीक्षण वा वातावरणीय प्रभाव मूल्याङ्कन प्रतिवेदन सम्झनु पर्छ।

(ण) **“होटेल व्यवसायी”** भन्नाले मन्त्रालयबाट पर्यटक स्तरको होटेल, लज, रेष्टुँरा, रिजर्ट वा बार सञ्चालन गर्ने इजाजत प्राप्त व्यक्ति, फर्म वा कम्पनीलाई सम्झनु पर्छ।

**परिच्छेद -२**

**ट्राभल तथा ट्रेकिङ्ग एजेन्सी सम्वन्धी व्यवस्था**

**३. ईजाजतपत्रको लागि दरखास्त दिनु पर्ने**: ट्राभल तथा ट्रेकिङ्ग एजेन्सीको काम गर्न चाहनेले इजाजतपत्रको लागि दरखास्त दस्तुर वापत एकसय रुपैयाँ र देहाय बमोजिमका कागजातहरु संलग्न राखि अनुसूची-१ बमोजिमको ढाँचामा मन्त्रालय समक्ष दरखास्त दिनु पर्नेछ:-

(क) कम्पनीको हकमा प्रबन्धपत्र तथा नियमावलीको र उद्योग वा फर्मको हकमा सम्बन्धित निकायमा दर्ता भएको प्रमाणपत्र वा बोधार्थ पत्रको प्रमाणित प्रतिलिपी,

(ख) चुक्ता वा चुक्ता पूँजी खुलेको प्रमाणपत्र र शेयर भए शेयर लगतको प्रमाणित प्रतिलिपी,

(घ) प्रोपाइटर, साझेदारी वा संस्थापक शेयरधनी नेपाली नागरिक भए निजको नागरिकताको प्रमाणपत्रको प्रमाणित प्रतिलिपी र विदेशी नागरिक भए निजको राहदानी र नेपाल सरकारले जारी गरेको प्रवेशाज्ञा (भिसा) को प्रमाणित प्रतिलिपी, व्यवसाय गर्न पाउने नेपाल सरकारको आधिकारिक अनुमति पत्र, नेपाल सरकारद्वारा प्रदान गरिएको उद्योग वा व्यवसाय गर्ने इजाजतपत्र र प्रचलित कानून बमोजिमको अन्य कागजात,

(ङ) प्रोपाइटर, साझेदारी वा संस्थापक शेयरधनीका दुईदुई प्रति फोटो सहितको ब्यक्तिगत विवरण,

(च) कार्यालय आफ्नो भवनमा भए सोको नक्सा, घरजग्गाको मालपोत तिरेको रसिद र जग्गाधनी प्रमाणपूर्जाको प्रमाणित प्रतिलिपी, भाडामा लिने भए घरधनीसँगको सम्झौताको प्रमाणित प्रतिलिपी,

(छ) व्यक्ति, फर्म वा कम्पनीको कबुलियतनामा,

(ज) शर्त सम्वन्धी कबुलियतनामा,

(झ) एकभन्दा बढी प्रोपाइटर वा सञ्चालक भएको अवस्थामा तीमध्ये कुनै एक जनालाई प्रोपाइटर वा शेयरधनीहरुको निर्णयानुसार अख्तियारी दिएको भए त्यस्तो कागजातको प्रतिलिपी,

(ञ) मान्य अवधि कायम रहेको बैंङ्क ग्यारेन्टी गरेको खुल्ने सक्कलै कागज पत्र,

(ट) स्थायी लेखा नं. (प्यान) दर्ता प्रमाणपत्रको प्रमाणित प्रतिलिपी,

(ठ) कम्पनी वा फर्म दर्ता गरेको एक आर्थिक वर्ष भुक्तान गरेको भए अघिल्लो वर्षको लेखा परीक्षण प्रतिवेदन र आय विवरण बुझाएको प्रमाण र करचुक्ता प्रमाणपत्रको प्रमाणित प्रतिलिपी।

**४.** **इजाजतपत्र दिने:** (१) नियम ३ बमोजिम इजाजतपत्रको लागि निवेदन प्राप्त भएमा मन्त्रालयले सो दरखास्त उपर जाँचवुझ गरी दरखास्तवालालाई इजाजत दिन उपयुक्त देखिएमा अनुसूची- २ बमोजिम दस्तुर लिई अनुसूची-३ बमोजिमको ढाँचामा इजाजतपत्र दिनेछ।

(२) यस नियम बमोजिम प्रदान गरिएको इजाजतपत्र हराए वा नासिएमा प्रतिलिपी पाउनको लागि इजाजतपत्र प्राप्त गर्ने व्यक्तिले मन्त्रालय समक्ष दरखास्त दिनु पर्नेछ।

(३) उपनियम (२) बमोजिमको दरखास्त मनासिव देखिएमा मन्त्रालयले एक हजार रुपैयाँ दस्तुर लिई इजाजतपत्रको प्रतिलिपी दिनेछ।

**५. कम्पनी दर्ता तथा बैङ्क ग्यारेन्टी सम्वन्धी व्यवस्था**: (१) ट्राभल तथा ट्रकिङ्ग एजेन्सीको काम गर्न चाहने व्यक्तिले इजाजतपत्र लिनु अघि देहाय बमोजिमको चालू वा चुक्ता पुँजी भएको फर्म वा कम्पनी दर्ता गर्नु पर्नेछ:-

(क) फर्मको हकमा कम्तीमा दश लाख रुपैयाँ,

(ख) कम्पनीको हकमा कम्तीमा पच्चीस लाख रुपैया ।

(२) इजाजतपत्रको लागि दरखास्त दिने ट्राभल वा ट्रेकिङ्ग एजेन्सीले इजाजत लिनु अघि इजाजतपत्र अवधिभर सुरक्षण वापत कम्तीमा पाँच लाख रुपैयाँ बराबरको बैङ्क ग्यारेन्टी मन्त्रालयको नाममा राख्नु पर्नेछ।

(३) यो नियम प्रारम्भ हुन पूर्व प्रचलित संघीय कानून बमोजिम इजाजतपत्र लिई सकेका ट्राभल तथा ट्रेकिङ्ग एजेन्सीले इजाजतपत्र नविकरण गराउँदाका बखत उपनियम (१) बमोजिमको चालु वा चुक्ता पूँजी कायम गरी उपनियम (२) बमोजिमको बैंक ग्यारेन्टी मान्य अवधि कायम रहेको प्रमाण मन्त्रालयमा पेश गर्नु पर्नेछ।

(४) यस नियममा अन्यत्र जुकसुकै कुरा लेखिएको भएतापनी कुनै ट्राभल तथा ट्रेकिङ्ग एजेन्सी पब्लिक लिमिटेड कम्पनीको रुपमा दर्ता गर्दा प्रचलित कानून बमोजिम पब्लिक कम्पनीको लागि आवश्यक चुक्ता पूँजी कायम गर्नु पर्नेछ।

**६. इजाजतपत्र प्राप्त गर्नेले पालना गर्नु पर्ने शर्तहरु**: इजाजतपत्र प्राप्त गर्नेले देहायका शर्तहरु पालना गर्नु पर्नेछ:-

(क) प्रदेश सरकारले तोकिदिएको क्षेत्रमा मात्र ट्राभल वा ट्रेकिङ्ग गराउने,

(ख) ट्राभल वा ट्रेकिङ्गगर्दा सम्बन्धित कामको लागि नियुक्त कामदारको मात्र सेवा लिनु पर्ने,

(ग) ट्राभल वा ट्रेकिङ्ग गर्दा वातावरणीय सरसफाई वा फोहोरमैला व्यवस्थापन सम्वन्धमा मन्त्रालयले तोके बमोजिम गर्ने,

(घ) आफूले पाएको इजाजत सहितको अन्य प्रमाणपत्र कार्यालयमा सबैले देख्ने ठाउँमा राख्नु पर्ने,

(ङ) ट्राभल वा ट्रेकिङ्ग एजेन्सी गर्दा प्रचलित कानून बमोजिम पालन गर्नु पर्ने कुराहरु पालन गर्ने,

(च) पर्यटकसँग जाने कामदारहरुको मान्यता प्राप्त बीमा कम्पनीसित बीमा गराउनु पर्ने,

(छ) इजाजत अवधिको प्रत्येक वर्षको वार्षिक प्रतिवेदन अख्तियार प्राप्त व्यक्तिबाट मन्त्रालयमा पेश गर्नु पर्ने,

(ज) प्रचलित कानून बमोजिम प्रदेश सरकारले दिएको आदेश निर्देशनको पालना गर्नु पर्ने,

(झ) शाखा वा इकाई कार्यालयले गरेको कारोबारको वित्तिय विवरण पेश गर्नु पर्ने,

(च) नियम ६७ बमोजिमको आचार संहिताको पालना गर्ने।

**७. इजाजतपत्रको अवधि र नवीकरण**: (१) इजाजतपत्रको अवधि पाँच वर्षको हुनेछ।

(2) इजाजतपत्र नवीकरण गराउन चाहने ट्राभल तथा ट्रेकिङ्ग एजेन्सीले इजाजतपत्रको नवीकरणका लागि अवधि समाप्त हुन अगावै एक सय रुपैयाँ दरखास्त दस्तुर सहित मन्त्रालय समक्ष निवेदन दिनु पर्नेछ।

(३) उपनियम (२) बमोजिमको निवेदन प्राप्त भएपछि मन्त्रालयले आवश्यक जाँचबुझ गरी नवीकरण गर्न उपयुक्त देखेमा अनुसूची -२ बमोजिमको नवीकरण दस्तुर लिई इजाजत पत्र नवीकरण गर्नेछ।

(४) उपनियम (२) बमोजिम म्याद समाप्त भएपछि कसैले इजाजतपत्र नवीकरण गर्न चाहेमा देहाय बमोजिम थप दस्तुर तिरी इजाजतपत्र नवीकरण गराउन सक्नेछ :-

(क) पहिलो तीन महिनासम्म नवीकरण दस्तुरको बीस प्रतिशत,

(ख) खण्ड (क) बमोजिमको म्याद समाप्त भएको मितिले तीन महिनासम्म नवीकरण दस्तुरको चालिस प्रतिशत।

(५) उपनियम (४) बमोजिमको म्यादभित्र पनि कसैले इजाजतपत्र नवीकरण नगरेमा त्यस्तो इजाजतपत्र स्वत: खारेज हुनेछ।

(६) यस नियममा अन्यत्र जुनसुकै कुरा लेखिएको भए तापनि प्रचलित कानून बमोजिम इजाजतपत्र प्राप्त गरी यो उपनियम प्रारम्भ हुँदाका बखतसम्म इजाजतपत्र नवीकरण नगराएको इजाजतपत्र प्राप्त व्यक्तिले त्यस्तो इजाजतपत्र नवीकरण गराउन चाहेमा यो उपनियम प्रारम्भ भएको मितिले छ महिनाभित्र अनुसूची-४ को ढाँचामा मन्त्रालयमा निवेदन दिनु पर्नेछ।

(७) उपनियम (६) बमोजिम निवेदन प्राप्त भएमा मन्त्रालयले जति बर्षसम्म इजाजत नवीकरण नगराएको हो त्यति वर्षको लागि नवीकरण दस्तुरको शत प्रतिशत दस्तुर लिई एक पटकको लागि नवीकरण गरी दिन सक्नेछ।

(८) उपनियम (७) बमोजिम नवीकरण गर्नु पूर्व त्यस्तो इजाजतपत्र प्राप्त गर्ने व्यक्तिले नियम ११ बमोजिम इजाजतपत्र लिनु पर्नेछ।

**८.** **ट्राभल ट्रेकिङ्ग एजेन्सीको वर्गिकरण**: ट्राभल तथा ट्रेकिङ्ग एजेन्सीको वर्गीकरण सम्वन्धी व्यवस्था मन्त्रालयले सूचना प्रकाशित गरी तोके बमोजिम हुनेछ।

**९. ट्राभल वा ट्रेकिङ्ग एजेन्सीको शुल्कको सूचना प्रकाशन तथा अद्यावधिक गर्ने**: (1) ट्राभल वा ट्रेकिङ्ग सम्बन्धी इजाजत प्राप्त गर्ने एजेन्सीले आफूले उपलब्ध गराउने सेवा सुविधा बापत पर्यटकबाट लिईने शुल्कको विवरण इजाजतपत्र प्राप्त गरेको तीन महिना भित्र मन्त्रालयलाई दिनु पर्नेछ।

(2) उपनियम (१) बमोजिमको शुल्कमा कुनै परिवर्तन भएमा इजाजतपत्र प्राप्त एजेन्सीले मन्त्रालयमा त्यस्तो शुल्कको विवरण परिवर्तन भएको तीन महिनाभित्र दिनु पर्नेछ।

(३) यो नियम प्रारम्भ हुन पूर्व सञ्चालनमा रहेका ट्राभल वा ट्रेकिङ्ग एजेन्सीले यस नियमावली बमोजिम अनुमतिपत्र लिंदा सो समेत पेश गर्नु पर्नेछ।

(४) उपनियम (१), (२) र (३) बमोजिमको शुल्कको विवरण मन्त्रालयले अभिलेखिकरण तथा अद्यावधिक समेत गरी आफ्नो वेवसाईटमा प्रकाशित गर्नु पर्नेछ र त्यस्तो विवरण मन्त्रालयले सार्वजनिक सञ्चार माध्यममा समेत प्रकाशन तथा प्रशारण गर्न सक्नेछ।

**१०. इजाजतपत्र खारेज गर्दा अपनाउनु पर्ने कार्यविधि**: (1) ऐनको दफा ९ बमोजिम इजाजतपत्र खारेज गर्नु अघि मन्त्रालयले सम्बन्धित इजाजतपत्र प्राप्त व्यक्तिलाई पन्ध्र दिनको म्याद दिई स्पष्टिकरण पेश गर्ने मौका दिनु पर्नेछ।

(2) उपनियम (1) बमोजिमको म्यादभित्र इजाजतपत्र प्राप्त गर्ने व्यक्तिले स्पष्टीकरण पेश नगरेमा वा पेश गरेको स्पष्टीकरण सन्तोषजनक नभएमा मन्त्रालयले त्यस्तो ट्राभल वा ट्रेकिङ्ग एजेन्सीलाई दिएको इजाजतपत्र खारेज गर्न सक्नेछ।

**११. सञ्चालनमा भइरहेका ट्राभल वा ट्रेकिङ्ग एजेन्सीलाई इजाजत दिने सम्वन्धी कार्यविधि**: (१) ऐनको दफा १० बमोजिम इजाजतपत्र प्राप्त गर्न चाहनेले यो नियम प्रारम्भ भएको मितिले छ महिनाभित्र नियम ३ बमोजिम दरखास्त दिनु पर्नेछ।

(२) उपनियम (१) बमोजिम दरखास्त परेमा मन्त्रालयले नियम ५ बमोजिम हुनुपर्ने बैङ्क ग्यारेन्टी तथा अन्य आवश्यक कागजातहरु समेत चेकजाँच गरी यस नियमावली बमोजिम इजाजतपत्र दिनेछ।

(३) उपनियम (२) बमोजिम इजाजतपत्र दिंदा कुनै दस्तुर लाग्ने छैन।

**१२. शाखा कार्यालय खोल्न स्वीकृति लिनु पर्ने**: (१) इजाजतपत्र प्राप्त ट्राभल तथा ट्रेकिङ्ग एजेन्सीले इजाजतपत्रमा उल्लेख गरेको स्थान बाहेक अन्य स्थानमा शाखा कार्यालय खोल्न चाहेमा त्यस्तो कार्यालय रहने स्थान समेत खुलाई स्वीकृतिको लागि निवेदन दस्तुर वापत एक सय रुपैया सहित मन्त्रालय समक्ष निवेदन दिनु पर्नेछ।

(२) उपनियम (१) बमोजिम निवेदन प्राप्त भएमा मन्त्रालयले सो सम्बन्धमा आवश्यक जाँचबुझ गरी शाखा विस्तार वापत प्रति शाखा इजाजतपत्र प्राप्त गर्दा लाग्ने दस्तुरको दश प्रतिशतले हुन आउने रकम लिई निवेदन माग बमोजिम शाखा कार्यालय खोल्न स्वीकृति दिनेछ।

**१३**. **ट्राभल तथा ट्रेकिङ्ग एजेन्सीको विवरण हेरफेर सम्वन्धी ब्यवस्थाः** (१) इजाजतपत्र प्राप्त ट्राभल तथा ट्रेकिङ्ग एजेन्सीको साविकको नाम वा ठेगाना परिवर्तन भएमा परिवर्तन भएको मितिले तीस दिन भित्रमा मन्त्रालय समक्ष सूचना दिनु पर्नेछ।

(२) उपनियम (१) बमोजिम सूचना प्राप्त भएपछि मन्त्रालयले नाम वा ठेगाना परिवर्तन भएको व्यहोरा अभिलेखमा जनाई सोको जानकारी सम्बन्धित दरखास्तवालालाई दिनु पर्नेछ।

**१४.** **ट्राभल तथा ट्रेकिङ्ग एजेन्सीको शेयरधनी परिवर्तन सम्वन्धी ब्यवस्थाः** (१) इजाजतपत्र प्राप्त ट्राभल तथा ट्रेकिङ्ग एजेन्सीको साविकको शेयरधनी परिवर्तन भएमा परिवर्तन भएको मितिले तीस दिन भित्रमा मन्त्रालयमा सूचना दिनु पर्नेछ।

(२) उपनियम (१) बमोजिम सूचना प्राप्त भएपछि मन्त्रालयले शेयरधनी परिवर्तन भएको व्यहोरा अभिलेखमा जनाउनु पर्नेछ।

**१५.** **बैङ्क ग्यारेन्टी परिवर्तन वा फुकुवा गर्नेः** (१) इजाजतपत्र प्राप्त ट्राभल तथा ट्रेकिङ्ग एजेन्सीले राखेको बैङ्क ग्यारेन्टी परिवर्तन वा फुकुवा गर्नु पर्ने भएमा कारण खोली निवेदन दस्तुर वापत एकसय रुपैयाँ सहित मन्त्रालय समक्ष निवेदन दिनु पर्नेछ।

(२) उपनियम (१) वमोजिम दरखास्त प्राप्त भएमा मन्त्रालयले आवश्यक जाँचबुझ गर्दा बैंक ग्यारेन्टी परिवर्तन वा फुकुवा गर्न उपयुक्त देखेमा आवश्यक निर्णय गर्नेछ।

(३) यस नियममा जुनसुकै कुरा लेखिएको भए तापनि देहायको अवस्थामा बाहेक अन्य अवस्थामा इजाजत लिदाका बखत पेश गरेको बैङ्क ग्यारेन्टी परिवर्तन वा फुकुवा गरिने छैनः-

(क) इजाजतपत्र खारेज वा ऐन र यस नियमावलीको प्रावधान बमोजिम इजाजतपत्र स्वतः खारेज भएमा, वा

(ख) कम्पनी वा फर्मको दर्ता खारेज भएमा, वा

(ग) ट्राभल तथा ट्रेकिङ्ग व्यवसाय सञ्चालन गर्ने उद्देश्य परिवर्तन वा खारेज भएमा, वा

(घ) शेयरधनी परिवर्तन भई एजेन्सीको दायित्व र शेयरमा परिवर्तन भएमा, वा

(ङ) बैङ्क ग्यारेण्टीको म्याद समाप्त भएमा, वा

(च) जमानत राखेको बैंक कुनै कारणले असुरक्षित भई जमानत असुल उपर हुन कठिन हुने अवस्था भएमा।

**१६. इजाजतपत्र नलिई टिकटको खरिद-बिक्री (टिकेटिङ्ग) गर्ने वा एजेण्टको काम गर्न नहुने**: कसैले पनि यस नियमावली बमोजिम ट्राभल एजेन्सीको इजाजतपत्र नलिई हवाई सेवाको टिकट खरिद-बिक्री (टिकेटिङ्ग) गर्ने वा जनरल सेल्स एजेण्ट(जि.एस.ए.) को रुपमा काम गर्न पाउने छैन।

**परिच्छेद- ३**

**होटेल, लज, रेष्टूराँ तथा रिजर्ट तथा बार सम्बन्धी ब्यवस्था**

**१७. होटेल, लज, रेष्टूराँ तथा रिजर्ट तथा बारको दर्ता**: (१) सम्बन्धित निकायमा दर्ता भएको होटेल, लज, रेष्टुराँ, रिजर्ट तथा बारलाई ऐनको दफा १२ को उपदफा (१) बमोजिम कुनै होटेल व्यवसायीले आफ्नो होटेल, लज, रेष्टुराँ तथा रिजर्ट, तथा बारलाई पर्यटकस्तरको भनी दर्ता गराउन चाहेमा एकसय रुपैयाँ दरखास्त दस्तुर सहित अनुसूची-५ बमोजिमको ढाँचामा देहाय बमोजिमका कागजात संलग्न राखी मन्त्रालय समक्ष दरखास्त दिनु पर्नेछः-

(क) फर्म वा कम्पनी दर्ता भएको प्रमाण देखिने कागजातहरु,

(ख) व्यवसाय सञ्चालन गर्ने भवन वा संरचनाको नक्सा,

(ग) फर्म वा व्यक्ति भए त्यस्तो फर्मको सञ्चालक वा व्यक्तिको नागरिकताको प्रमाणपत्रको प्रतिलिपी र व्यक्तिगत विवरण,

(घ) आफ्नै जग्गा भए घरजग्गाको मालपोत तिरेको रसिद र जग्गाधनी प्रमाणपूर्जाको प्रमाणित प्रतिलिपी, भाडामा लिने भए घरधनीसँगको सम्झौताको प्रमाणित प्रतिलिपी,

(ङ) पार्किङ्गको सुविधा भएको वा पार्किङ्गको लागि जग्गा भाडामा लिने सम्झौता गरिएको भए सम्झौताको प्रमाणित प्रतिलिपी,

(च) अनुसूची-६ बमोजिमको विवरण खुलेको सम्वन्धित स्थानीय तहको सिफारिस पत्र,

(छ) वातावरणीय अध्ययन प्रतिवेदन आवश्यक भए स्वीकृत वातावरणीय अध्ययन प्रतिवेदन,

(ज) स्थायी लेखा नं. (प्यान) दर्ता प्रमाणपत्रको प्रमाणित प्रतिलिपी।

(2) उपनियम (१) बमोजिमका कागजात सहित दरखास्त प्राप्त भएमा मन्त्रालयले सिफारिसका लागि नियम १८ बमोजिम गठित स्तर निर्धारण समितिलाई पठाउनु पर्नेछ।

(३) उपनियम (२) बमोजिमको दरखास्त प्राप्त भएमा स्तर निर्धारण समितिले होटेल, लज, रेष्टुराँ तथा रिजर्ट, तथा बारको स्थलगत निरीक्षण गरे पश्‍चात वर्गीकरण गरी स्तर निर्धारणको लागि राय सहित मन्त्रालयलाई सिफारिस गर्नेछ।

(४) उपनियम (३) बमोजिम सिफारिस भएमा मन्त्रालयले अनुसूची-२ बमोजिमको दर्ता दस्तुर लिई दर्ता किताबमा सो कुरा जनाई अनुसूची-७ बमोजिमको ढाँचामा मन्त्रालयले दर्ता प्रमाण-पत्र दिनेछ।

(५) उपनियम (१) वमोजिम प्रदान गरिएको दर्ता प्रमाण-पत्र हराए वा नासिएमा प्रतिलिपी पाउनको लागि होटेल व्यवसायीले मन्त्रालय समक्ष दरखास्त दिनु पर्नेछ र दरखास्त मनासिव देखिएमा दुई हजार रुँपैया दस्तुर लिई मन्त्रालयले दर्ता प्रमाण-पत्रको प्रतिलिपी दिनेछ।

**१८. स्तर निर्धारण समितिको गठनः** (१) नियम १७ बमोजिम पर्यटक स्तरमा दर्ता गरिने होटेल, लज, रेष्टुराँ, रिजर्ट तथा बारलाई त्यसमा रहेको सुविधाको आधारमा स्तर निर्धारण वा वर्गीकरण गरी मन्त्रालयमा सिफारिस गर्नका देहाय बमोजिमको एक स्तर निर्धारण समिति रहनेछ:-

(क) महाशाखा प्रमुख, औद्योगिक तथा पर्यटन प्रवर्द्धन महाशाखा -अध्यक्ष

(ख) भौतिक पूर्वाधार विकास मन्त्रालयको इन्जिनियर प्रतिनिधी -सदस्य

(ग) कम्तिमा पाँच वर्ष अनुभव भएको होटेल व्यवसायी संघको प्रतिनिधी

एकजना -सदस्य

(घ) कानून अधिकृत, कानून तथा फैसला कार्यान्वयन शाखा -सदस्य

(घ) शाखा प्रमुख, पर्यटन शाखा -सदस्य सचिव

(२) उपनियम (१) को खण्ड (ग) बमोजिमका सदस्यलाई सम्भव भएसम्म प्रदेश स्तरीय होटेल ब्यवसायी संघको सिफारिसमा मन्त्रालयले मनोनयन गर्नेछ।

(३) उपनियम (२) बमोजिमकको सदस्यको पदावधि दुई बर्षको हुनेछ र निजलाई एक पटकका लागि पुनः मनोनयन गर्न सकिनेछ।

(४) उपनियम (२) बमोजिमको सदस्यले मन्त्रालय समक्ष लिखित राजिनामा दिएमा वा निजको कार्यसम्पादन सन्तोषजनक नभएमा वा प्रचलित कानून बमोजिम अयोग्य ठहरिएमा निजलाई मन्त्रालयले पदमुक्त गर्न सक्नेछ।

(५) उपनियम (१) बमोजिमको समितिमा आवश्यकता अनुसार विषयगत विशेषज्ञको रुपमा सम्बन्धित क्षेत्रको विशेषज्ञलाई समेत आमन्त्रण गर्न सकिनेछ।

(७) समितिका पदाधिकारीहरुले समितिको बैठकमा भाग लिए बापत प्रचलित प्रदेश कानून बमोजिम बैठक भत्ता र स्थलगत अनुगमन निरीक्षणमा गए वापतको बढीमा पाँच दिनसम्मको दैनिक भ्रमण भत्ता पाउने छन।

**१९. स्तर निर्धारण समितिको काम, कर्तब्य र अधिकारः** (१) स्तर निर्धारण समितिको काम, कर्तब्य र अधिकार देहाय बमोजिम हुनेछः-

(क) प्रदेशमा दर्ता गरिने होटेल, लज, रेष्टुराँ, रिजर्ट तथा बारको सञ्चालनको लागि मापदण्ड तयार गरी मन्त्रालय समक्ष सिफारिस गर्ने,

(ख) निर्धारित मापदण्डका आधारमा प्रदेशमा दर्ता गरिने होटेल होटेल, लज, रेष्टुराँ, रिजर्ट तथा बारको स्तर निर्धारण वा वर्गीकरण गरी मन्त्रालयमा सिफारिस गर्ने,

(ग) रोजगारी तथा उत्पादकत्व वृद्धि गर्न मन्त्रालय, होटेल ब्यवसायी तथा ट्रेड युनियनसँग आवश्यक समन्वय गर्ने,

(घ) मन्त्रालयले तोके बमोजिमका अन्य कार्यहरु गर्ने।

**२०. स्तर निर्धारण समितिको वैठक सम्वन्धी ब्यवस्थाः** (१) समितिको बैठक आवश्यकता अनुसार समितिको अध्यक्षले तोकेको मिति, स्थान र समयमा बस्नेछ।

(२) समितिको कुल सदस्य संख्याको कम्तीमा पचास प्रतिशतभन्दा बढी सदस्य उपस्थित भएमा समितिको बैठकको लागि गणपूरक संख्या पुगेको मानिनेछ।

(३) समितिको निर्णय सर्वसम्मतिको आधारमा गरिनेछ तर सर्वसम्मति कायम हुन नसकेमा समितिका सदस्यहरुको बहुमतबाट निर्णय हुनेछ।

(४) समितिको बैठकको निर्णयको अभिलेख छुट्टै माइन्युट तयार गरी राखिनेछ र बैठकको निर्णय समितिको अध्यक्षले प्रमाणित गर्नेछ।

(५) समितिको बैठक सम्बन्धी अन्य कार्यविधि समिति आफैले निर्धारण गरे बमोजिम हुनेछ।

**२१. होटेल, लज, रेष्टुराँ तथा रिजर्ट, तथा बारको वर्गीकरणः** (१) पर्यटकस्तरको होटेल तथा लज वा रेष्टुराँ तथा रिजर्ट तथा बारमा वर्गिकरण गर्ने प्रयोजनका लागि मन्त्रालयले नियम १८ बमोजिम गठित स्तर निर्धारण समितिको राय लिई पर्यटक स्तरको होटेल वा लज वा रेष्टुराँ तथा रिजर्ट, तथा बारमा हुनु पर्ने सुविधा र पर्यटक स्तरको साधारण होटेल वा पर्यटक आवास वा एक तारा देखि पाँच तारासम्मको वर्गिकरणका लागि हुनु पर्ने मापदण्ड निर्धारण गरी प्रदेश राजपत्रमा सूचना प्रकाशन गर्नु पर्नेछ।

(२) उपनियम (१) बमोजिमको मापदण्ड समेतको आधारमा नियम २३ बमोजिम गठित स्तर निर्धारण समितिले पर्यटकस्तरको होटेल, लज, रेष्टुराँ, रिजर्ट तथा बारका रुपमा दर्ता गरिने होटेल, लज, रेष्टुराँ, रिजर्ट तथा बारलाई त्यसमा रहेको सुविधाको आधारमा पर्यटक स्तरको होटेल, लज वा रेष्टुराँ तथा रिजर्ट, तथा बार मध्ये कुनै एकमा वर्गीकरण गर्नेछ।

**२२. होटेल, लज, रेष्टुराँ तथा रिजर्ट, तथा बारको स्तर नवीकरण गर्नेः** (१) प्रदेश सरकारले प्रदेश राजपत्रमा यस नियमावली बमोजिम स्तर निर्धारण वा वर्गीकरण गरिएका प्रत्येक होटेल, लज, रेष्टुराँ, रिजर्ट तथा बारमा हुनु पर्ने सुविधाका बारेमा प्रत्येक तीन वर्षमा सूचना प्रकाशित गरी मापदण्ड हेरफेर गर्न सक्नेछ। स्तर निर्धारण वा वर्गीकरण गरिएका प्रत्येक होटेल, लज, रेष्टुराँ, रिजर्ट तथा बारले त्यसरी हेरफेर गरिएको मापदण्ड अनुसार सेवा सुविधा उपलब्ध गराएको विषयमा मन्त्रालयमा स्तर वा वर्गीकरणको नवीकरण गराउनु पर्नेछ।

(२) उपनियम (१) बमोजिम नवीकरण गराउनको लागि स्तर निर्धारण वा वर्गीकरण गरिएको तीन वर्षे अवधि समाप्त हुनु अगावै मन्त्रालयमा दरखास्त दिनु पर्नेछ।

(३) उपनियम (२) बमोजिम प्राप्त दरखास्त स्तर निर्धारण समितिमा पेश भएमा स्तर निर्धारण समितिले अनुगमन तथा मूल्याङ्कन गर्दा स्तर कायम गरी नवीकरण गर्न उपयुक्त देखेमा मन्त्रालय समक्ष सिफारिस गर्नेछ र त्यसरी सिफारिस प्राप्त भएमा अनुसूची-२ बमोजिमको नवीकरण दस्तुर लिई अर्को तीन वर्ष अवधिका लागि मन्त्रालयले नवीकरण गर्नेछ।

(४) स्तर निर्धारण समितिले स्तर नवीकरण गर्न उपयुक्त नभएको भनी सिफारिस गरेमा त्यस्तो होटेल व्यवसायको पर्यटक स्तरको दर्ता स्वतः खारेज हुनेछ।

**२३. होटेलमा हुनुपर्ने सुविधाः** पर्यटक स्तरको होटेलमा घटीमा देहाय बमोजिमको सुविधायुक्त हुनु पर्नेछः-

(क) सुत्ने कोठा कम्तिमा दशवटा हुनु पर्ने र ती सबैमा पर्याप्त प्राकृतिक प्रकाश आउन सक्ने र हावा चल्ने हुनु पर्ने,

(ख) कम्तिमा पच्चीस प्रतिशत कोठाको साथमा स्नानागार तथा शौचालय (वाथरुम) संलग्न हुनु पर्ने र अन्य प्रत्येक चार कोठाको निमित्त एकको हिसावले आवश्यक संख्यामा आधारभूत सामग्री सहितको स्नानागार तथा शौचालय हुनु पर्ने,

(ग) सवै कोठाहरुमा आधुनिक फर्निचर र चौविसै घण्टा बिजुलीको राम्रो प्रवन्ध हुनु पर्ने,

(घ) सबै कोठाहरु नेपाली तथा कर्णाली प्रदेशको मौलिक कला र संस्कृति झल्काउने किसिमले सजाइएको हुनु पर्ने,

(ङ) स्नानागार र शौचालयमा राम्रा र बलिया साधन जडान गरिएको र पर्याप्त मात्रामा तातो र चिसो पानीको प्रवन्ध हुनु पर्ने,

(च) स्वागत कक्ष (रिसेप्सन काउन्टर) राम्रोसँग सजाइएको, मूल्यसूची राखिएको र टेलिफोनयुक्त हुनु पर्ने,

(छ) भोजन गर्ने कोठा (डाइनिङ हल) र भान्छा कोठा अलग अलग राखी आवश्यक सामान सहित सफा सुग्घर हुनु पर्ने,

(ज) लुगा धुने राम्रो प्रवन्ध हुनु पर्ने,

(झ) होटेल ब्यवसायमा अनुभवी र अंग्रेजी भाषा वोल्न सक्ने आवश्यक संख्यामा कर्मचारी हुनु पर्ने,

(ञ) कर्मचारीहरुको पोशाक सफा सुग्घर र एकनासको हुनु पर्ने,

(ट) ऋतु अनुसार पंखा वा हिटरको व्यवस्था हुनु पर्ने,

(ठ) प्राथमिक उपचार (फस्ट एड) र आगो निभाउने यन्त्र (फायर फाइटिङ्ग इक्यूपमेन्ट) को प्रबन्ध हुनु पर्ने,

(ड) तिब्र गतिको इन्टरनेट सुविधा सबै कोठाहरुमा सबै समयमा पर्याप्त उपलब्ध हुनु पर्ने,

(ढ) पर्याप्त पार्किङ्गको सुविधा भएको हुनु पर्ने,

(ण) मन्त्रालयले समय समयमा तोके अनुसारको थप प्रबन्ध गर्नु पर्ने।

**२४. लजमा हुनु पर्ने सुविधा**: (१) पर्यटक स्तरको लजमा घटीमा देहाय बमोजिमको सुविधायुक्त हुनु पर्नेछः-

(क) सुत्ने कोठा कम्तिमा पाँचवटा हुनु पर्ने र ती सबैमा प्रयाप्त प्राकृतिक प्रकाशन आउन सक्ने र हावा चल्ने हुनु पर्ने,

(ख) पच्चीस प्रतिशत कोठामा स्नानागार तथा शौचालय (वाथरुम) संलग्न हुनु पर्ने र अन्य प्रत्येक चार कोठाको निमित्त एकको हिसावले आवश्यक संख्यामा आधारभूत सामग्री सहितको स्नानागार तथा शौचालय हुनु पर्ने,

(ग) सवै कोठाहरुमा आधुनिक फर्निचर र चौविसै घण्टा बिजुलीको राम्रो प्रवन्ध हुनु पर्ने,

(घ) सबै कोठाहरु नेपाली तथा कर्णाली प्रदेशको मौलिक कला र संस्कृति झल्काउने किसिमले सजाइएको हुनु पर्ने,

(ङ) स्नानागार र शौचालयमा राम्रा र बलिया साधन जडान गरिएको र पर्याप्त मात्रामा तातो र चिसो पानीको प्रवन्ध हुनु पर्ने,

(च) स्वागत कक्ष (रिसेप्सन काउन्टर) राम्रोसँग सजाइएको, मूल्यसूची राखिएको र टेलिफोनयुक्त हुनु पर्ने,

(छ) लुगा धुने राम्रो प्रवन्ध हुनु पर्ने,

(ज) बरिष्ठ कर्मचारी लज सम्बन्धी ज्ञान भएको र अंग्रेजी बोल्न जान्ने हुनु पर्ने,

(झ) कर्मचारीहरुको पोशाक सफा सुग्घर र एकनासको हुनु पर्ने,

(ञ) ऋतु अनुसार पंखा वा हिटरको व्यवस्था हुनु पर्ने।

**२५**. **रेष्टुराँ, रिजर्ट तथा बारमा हुनु पर्ने सुविधाः** (१) पर्यटक स्तरको रेष्टुराँ, रिजर्ट तथा बारमा घटीमा देहाय बमोजिमको सुविधायुक्त हुनु पर्नेछः-

(क) अन्तराष्ट्रिय स्तर कायम रहने गरी खानपिनको व्यवस्था हुनु पर्ने,

(ख) स्वच्छ र स्वस्थकर पिउने पानीको ब्यवस्था हुनु पर्ने,

(ग) उपयुक्त किसिमका साधन जडित महिला र पुरुषको निमित्त रुमाल, सावुन सहित छुट्टा छुट्टै शौचालयको प्रवन्ध हुनु पर्ने,

(घ) एकै समयमा कम्तिमा पन्ध्र जना व्यक्तिहरु सँगै बसी खान सक्ने व्यवस्था हुनु पर्ने,

(ङ) घुँइचो नहुने किसिमको फराकिलो कोठा वा त्यस अनुरुप बस्ने व्यवस्था हुनु पर्ने,

(च) फर्निचर लगायतका अन्य सामग्री सफासुग्घर तथा स्तरयुक्त हुनु पर्ने,

(छ) कर्मचारीहरुको पोशाक सफा सुग्घर र समान प्रकृतिको हुनु पर्ने,

(ज) पर्याप्त मात्रामा तातो र चिसो पानीको प्रवन्ध हुनु पर्ने,

(झ) राम्रव किसिमका क्रकरी र कटलरी हुनु पर्ने,

(ज) रिसेप्सनमा मूल्यसूची सवैले देख्ने गरी प्रष्ट रुपमा राखिएको हुनु पर्ने।

**२६. फरक दस्तुर तिर्नुपर्नेः** होटेल व्यवसायीले एकभन्दा वढी वर्गीकरणमा पर्ने गरी पर्यटक स्तरको होटेल तथा लज, रेष्टुराँ तथा रिजर्ट तथा बारमा दर्ता गराउन चाहेमा अनुसूचीमा तोकिए बमोजिमको फरक फरक दस्तुर लाग्नेछ।

**२७.** **मूल्यसूची प्रकाशित गर्नुपर्नेः** (१) ऐनको दफा १२ तथा नियम १७ बमोजिम दर्ता भएका प्रत्येक होटेल व्यवसायीले मन्त्रालयमा पठाउने आफ्नो दर वा मूल्यसूची आफ्नो व्यवसाय रहेको स्थानमा ठूला अक्षरले नेपाली तथा अग्रेजी दुवै भाषामा लेखी सबैले देख्ने ठाउँमा राख्नु पर्नेछ।

(२) अनुगमन तथा निरीक्षणका क्रममा मूल्यसूची नराखेको पाइएमा एक पटकका लागि राख्न लगाउन निर्देशन दिन सक्नेछ।

(३) उपनियम (२) बमोजिमको निर्देशन पालना नगरेमा मन्त्रालयले पर्यटक स्तरको दर्ता खारेज गर्न सक्नेछ।

**परिच्छेद -४**

**पथ प्रदर्शक सम्वन्धी व्यवस्था**

**२८. पथ प्रदर्शक (गाइड) को इजाजतपत्र सम्बन्धी व्यवस्था**: (१) पथ प्रदर्शकको काम गर्न इजाजत एवं परिचय पत्र लिन चाहने व्यक्तिले दरखास्त दस्तुर एकसय रुपैयाँ सहित अनुसूची-८ बमोजिमको ढाँचामा देहायका कागजात संलग्न गरी सचिव समक्ष दरखास्त दिनु पर्नेछः-

(क) नेपाल पर्यटन तथा होटेल व्यवस्थापन प्रतिष्ठानद्वारा मान्यताप्राप्त तालिमको प्रमाणपत्रको प्रतिलिपी,

(ख) प्रदेश सरकारका कुनै निकायबाट प्रदर्शकको तालिमप्राप्त गरेको भए त्यस्तो तालिमको प्रमाणपत्रको प्रतिलिपी,

(ग) नागरिकताको प्रमाणपत्रको प्रमाणित प्रतिलिपी र तीन प्रति फोटो,

(घ) टुर गाइडको लागि कम्तिमा स्नातक तह उत्तीर्ण भएको प्रमाणपत्रको प्रमाणित प्रतिलिपी,

(घ) अग्रेजी बाहेक अन्य भाषा उल्लेख गर्नु पर्ने अवस्थामा सोको प्रमाणपत्रको प्रमाणित प्रतिलिपी।

(२) उपनियम (१) बमोजिम इजाजत वा परिचय पत्रको लागि दरखास्त प्राप्त भएमा सचिवले सो दरखास्त उपर आवश्यक जाँचवुझ गरी ऐनको दफा २० को अधिनमा रही दरखास्तवालालाई निजको कामको प्रकृति समेतका आधारमा आवश्यक शर्त समेत तोकी अनुसूची-२ बमोजिमको दस्तुर लिई अनुसूची-९ बमोजिमको ढाँचामा पाँच वर्षको लागि पथ प्रदर्शकको इजाजतपत्र दिनेछ।

**२९.** **पथ प्रदर्शकले पाउने पारिश्रमिकः** पथ प्रदर्शकले पथ प्रदर्शन गराए वापत पाउने न्यूनतम पारिश्रमिक इजाजतपत्रमा उल्लेख गरिए बमोजिम हुनेछ।

**३०.** **इजाजतपत्रको नवीकरण गर्नेः** (१) पथ प्रदर्शकको इजाजत प्राप्त व्यक्तिले इजाजत पत्रको म्याद समाप्त भएको पैत्तिस दिनभित्र इजाजतपत्र नवीकरण गर्न सचिव समक्ष दरखास्त दिनु पर्नेछ।

(२) उपनियम (१) बमोजिम दरखास्त प्राप्त भएपछि सचिवले आवश्यक जाँचवुझ गरी अनुसूची-२ बमोजिमको नवीकरण दस्तुर लिई अर्को पाँच वर्षको लागि नवीकरण गरि दिन सक्नेछ।

(३) उपनियम (१) बमोजिम इजाजतपत्र नवीकरण गर्ने म्याद नाघेपछि इजाजतपत्रको नवीकरण गर्नको लागि दरखास्त दिएमा देहायको अवधिको निमित्त नवीकरण दस्तुरको अतिरिक्त देहाय बमोजिमको थप दस्तुर लिई नवीकरण गरिदिन सक्नेछः-

(क) इजाजतपत्रको नवीकरण गर्ने म्याद नाघेको तीनदेखि दुई महिनासम्म दुई सय रुपैयाँ।

(ख) इजाजतपत्रको नवीकरण गर्ने म्याद नाघेको चार महिनासम्म तीन सय रुपैयाँ।

(ग) इजाजतपत्रको नवीकरण गर्ने म्याद नाघेको छ महिनासम्म पाँच सय रुपैयाँ।

(घ) इजाजतपत्रको नवीकरण गर्ने म्याद नाघेको एक बर्षसम्म एक हजार रुपैयाँ।

(४) यस नियममा जुनसुकै कुरा लेखिएको भए तापनि इजाजतपत्रको नवीकरण गर्ने म्याद एक बर्षभन्दा कम बाँकी रहेको अवस्थामा नवीकरण गर्न सकिनेछ।

**३१.** **इजाजत पत्र हराएमा नयाँ इजाजतपत्र दिनेः** (१) यस नियमावली वमोजिम प्रदान गरिएको इजाजतपत्र वा प्रमाणपत्र हराए वा नासिएमा प्रतिलिपी पाउनको लागि कारण खोली इजाजतप्राप्त ब्यक्तिले सचिव समक्ष दरखास्त दिनु पर्नेछ।

(२) उपनियम (१) बमोजिमको दरखास्त मनासिव देखिएमा सचिवले पाँचसय रुपैयाँ दस्तुर लिई इजाजतपत्रको प्रतिलिपी दिनु पर्नेछ।

**३२.** **इजाजत पत्र खारेज गर्न सकिने**: ऐनको दफा २४ को उपदफा (१) मा उल्लेखित अवस्थामा मन्त्रालयले पथ प्रदर्शकको इजाजत पत्र सचिवले खारेज गर्न सक्नेछ।

**३३.** **पथ प्रदर्शकले आफ्नो अनुभवको जानकारी दिनुपर्नेः** पथ प्रदर्शकले प्रत्येक छ महिनामा पर्यटकहरुको सम्वन्धमा आफ्नो अनुभवको जानकारी लिखित रुपमा मन्त्रालयमा समक्ष पेश गर्नु पर्नेछ।

**परिच्छेद – ५**

**जलयात्रा सम्बन्धी व्यवस्था**

**३४. इजाजतपत्र नलिइ जलयात्रा व्यवसाय गर्न नहुने**: यस नियमावली बमोजिम इजाजतपत्र नलिई कसैले पनि जलयात्रा व्यवसाय गर्नु हुँदैन।

**३५. ईजाजतपत्रको लागि दरखास्त दिनु पर्ने**: जलयात्रा व्यवसाय सञ्चालन गर्न चाहनेले व्यवसाय इजाजतपत्रको लागि सुरक्षात्मक उपकरण तथा सामाग्रीको विवरण सहित देहायको कागजात संलग्न राखी एक सय रुपैयाँ दरखास्त दस्तुर सहित अनुसूची-१० बमोजिमको ढाँचामा मन्त्रालय समक्ष दरखास्त दिनु पर्नेछ :-

(क) कम्पनी वा फर्म दर्ताको प्रमाणपत्र र कम्पनीको हकमा नियमावली र प्रबन्ध पत्रको प्रतिलिपी,

(ख) नेपाल पर्यटन तथा होटेल व्यवस्थापन प्रतिष्ठानद्वारा प्रदान गरिएको तालिमको प्रमाणपत्रको प्रतिलिपी,

(ग) सञ्चालकको व्यक्तिगत विवरण र नागरिकताको प्रमाणित प्रतिलिपी तथा तीन प्रति फोटो,

(घ) सञ्चालकहरु उपस्थित भै गरेको शर्त सम्वन्धी कागजात र एकभन्दा बढी सञ्चालकहरु भएको अवस्थामा ती मध्ये कुनै एक जना सञ्चालकलाई शेयरधनीको निर्णयानुसार अख्तियारी दिएको भए त्यस्तो कागजातको प्रतिलिपी,

(ङ) न्यूनतम सामग्रीको रुपमा दुईवटा जलयात्राका साधन (डुङ्गा), लाइफ ज्याकेट, हेलमेट र मन्त्रालयबाट अनुमति प्राप्त रिभर गाइड रहेको,

(च) कार्यालय प्रयोजनका लागि घरभाडामा लिएको भए संझौताको प्रमाणित प्रतिलिपी वा आफ्नै घरमा सञ्चालन गर्ने भएमा घरको नक्सा र जग्गा धनी प्रमाणपूर्जाको प्रमाणित प्रतिलिपी र लोकेशन म्याप,

(छ) स्थायी लेखा नं. (प्यान) दर्ता प्रमाणपत्रको प्रमाणित प्रतिलिपी,

(ज) जलयात्रा व्यवसाय सञ्चालनको लागि मन्त्रालयले तोके बमोजिमको गुणस्तरका सुरक्षात्मक उपकरण तथा सामग्री भएको,

(झ) सुरक्षात्मक उपकरण तथा सामग्रीहरु मन्त्रालयले तोकेको गुणस्तर बमोजिम भए नभएको वारे नियम ३६ बमोजिमको जाँचबुझ समितिबाट प्रयोगात्मक परीक्षण गराएको प्रतिवेदन।

**३६. जाँचबुझ समितिको गठनः** (१) नियम ४७ बमोजिम प्राप्त दरखास्त र दरखास्तसाथ संलग्न कागजातहरुको जाँचबुझ गरी मन्त्रालयमा सिफारिस गर्न देहाय बमोजिमको एक जाँचबुझ समिति रहनेछः-

(क) महाशाखा प्रमुख, पर्यटन तथा औद्योगिक प्रवर्द्धन महाशाखा -संयोजक

(ख) सम्वन्धित विषयको प्राविधिक (मेकानिकल इन्जिनियर) प्रतिनिधी -सदस्य

(ग) विशेषज्ञ, रिभर गाइड -सदस्य

(घ) शाखा प्रमुख, कानून तथा फैसला कार्यान्वयन शाखा -सदस्य

(ङ) शाखा प्रमुख, पर्यटन शाखा -सदस्य सचिव

(२) समितिले समितिको बैठकमा पर्यटक प्रहरी भए सोको प्रतिनिधीलाई बैठकमा आमन्त्रित सदस्यको रुपमा आमन्त्रण गर्न सक्नेछ।

(३) उपनियम (१) बमोजिमको समितिले कागजातहरुको जाँचबुझ गरी पन्ध्र दिन भित्र मन्त्रालयमा प्रतिवेदन पेश गर्नु पर्नेछ।

**३७. इजाजतपत्र दिने:** (१) नियम ३५ बमोजिम इजाजतपत्रको लागि दरखास्त प्राप्त भएमा मन्त्रालयले नियम ३६ बमोजिमको समितिको जाँचवुझ प्रतिवेदन र संलग्न कागजात हेरी अनुसूची–२ बमोजिमको दस्तुर लिई जलयात्रा व्यवसाय सञ्चालन गर्न अनुसूची- ११ बमोजिमको ढाँचामा इजाजतपत्र दिनेछ।

(२) यस नियमावली वमोजिम प्रदान गरिएको इजाजतपत्र हराए वा नासिएमा प्रतिलिपी पाउनको लागि जलयात्रा व्यवसायीले मन्त्रालय समक्ष दरखास्त दिनुपर्नेछ र दरखास्त मनासिव देखिएमा मन्त्रालयले एकहजार रुपैयाँ दस्तुर लिई इजाजतपत्रको प्रतिलिपी दिनेछ।

(३) यो नियमावली प्रारम्भ हुनु अगावै नेपाल सरकारको निकायमा दर्ता भई यस प्रदेशमा सञ्चालन भई रहेका जलयात्रा व्यवसायीले यो नियमावली प्रारम्भ भएको एक वर्षभित्र यस नियमावली बमोजिम इजाजतपत्र लिई सक्नु पर्नेछ।

(४) उपनियम (३) बमोजिमका जलयात्रा व्यवसायीले इजाजतपत्र लिंदा इजाजतपत्र वापत दस्तुर लाग्ने छैन।

**३८. कम्पनी दर्ता तथा बैङ्क ग्यारेन्टी सम्वन्धी व्यवस्था**: (१) जलयात्रा व्यवसायीले इजाजतपत्र लिनु अघि देहाय बमोजिमका कुराहरु पुरा गरेको हुनु पर्नेछ:-

(क) कम्पनीको हकमा कम्तीमा दुई लाख रुपैयाँ चुक्ता पूँजी भएको कम्पनी र फर्मको हकमा कम्तीमा दुई लाख रुपैयाँ जायजेथा भएको फर्म दर्ता गर्नु पर्ने,

(ख) मन्त्रालयको नाममा पचास हजार रुपैयाँ बराबरको बैंक जमानत दाखिला गर्नु पर्ने।

(२) इजाजतपत्रको लागि दरखास्त दिने जलयात्रा व्यवसायीले इजाजत लिनु अघि इजाजतपत्र अवधिभर सुरक्षण वापत कम्तीमा पाँच लाख रुपैयाँ बराबरको बैङ्क ग्यारेन्टी मन्त्रालयको नाममा राख्नु पर्नेछ।

(३) यो नियम प्रारम्भ हुन पूर्व प्रचलित संघीय कानून बमोजिम इजाजतपत्र लिई सकेका जलयात्रा व्यवसायीले इजाजतपत्र नविकरण गराउँदाका बखत उपनियम (१) बमोजिमको चालु वा चुक्ता पूँजी कायम गरी उपनियम (२) बमोजिमको बैंक ग्यारेन्टी अटुट रहेको प्रमाण मन्त्रालयमा पेश गर्नु पर्नेछ।

**३९. इजाजतपत्रको अवधि र नवीकरण**: (१) नियम ३८ बमोजिम दिइएको इजाजतपत्रको वहाल अवधि पाँच वर्षको हुनेछ।

(2) इजाजतपत्र नवीकरण गराउन चाहने जलयात्रा व्यवसायीले इजाजतपत्रको नवीकरणका लागि अवधि समाप्त हुनुभन्दा तीन महिना अगावै एक सय रुपैयाँ दरखास्त दस्तुर सहित मन्त्रालय समक्ष निवेदन दिनु पर्नेछ।

(३) उपनियम (२) बमोजिमको निवेदन प्राप्त भएपछि मन्त्रालयले आवश्यक जाँचबुझ गरी नवीकरण गर्न उपयुक्त देखेमा अनुसूची-२ बमोजिमको नवीकरण दस्तुर लिई इजाजतपत्र नवीकरण गर्नेछ।

(३) उपनियम (३) बमोजिम म्याद समाप्त भएपछि इजाजतपत्र प्राप्त जलयात्रा व्यवसायीले इजाजतपत्र नवीकरण गर्न आएमा देहाय बमोजिम थप दस्तुर लिई मन्त्रालयले इजाजतपत्र नवीकरण गरी दिनेछ :-

(क) पहिलो दुई महिनासम्मको लागि नवीकरण दस्तुरको पचास प्रतिशत,

(ख) खण्ड (क) बमोजिमको म्याद समाप्त भएको मितिले पहिलो एक महिनासम्मको नवीकरण दस्तुरको शत प्रतिशत।

(४) उपनियम (३) बमोजिमको म्यादभित्र पनि जलयात्रा व्यवासयीले इजाजतपत्र नवीकरण नगराएमा त्यस्तो इजाजतपत्र स्वत: रद्द हुनेछ।

(५) यस नियममा अन्यत्र जुनसुकै कुरा लेखिएको भए तापनि प्रचलित कानून बमोजिम इजाजतपत्र प्राप्त गरी यो उपनियम प्रारम्भ हुँदाका बखतसम्म इजाजतपत्र नवीकरण नगराएको इजाजतपत्र प्राप्त व्यक्तिले त्यस्तो इजाजतपत्र नवीकरण गराउन चाहेमा यो उपनियम प्रारम्भ भएको मितिले छ महिनाभित्र मन्त्रालयमा निवेदन दिनु पर्नेछ।

(६) उपनियम (५) बमोजिम निवेदन प्राप्त भएमा मन्त्रालयले जति बर्षसम्म इजाजत नवीकरण नगराएको हो त्यति वर्षको लागि नवीकरण दस्तुरको शत प्रतिशत दस्तुर लिई एक पटकको लागि नवीकरण गरी दिन सक्नेछ।

(७) उपनियम (६) बमोजिम नवीकरण गर्नु पूर्व त्यस्तो इजाजतपत्र प्राप्त गर्ने व्यक्तिले नियम ३७ को उपनियम (३) बमोजिम इजाजतपत्र लिनु पर्नेछ।

**४०. इजाजतपत्र प्राप्त गर्नेले पालना गर्नु पर्ने शर्तहरु**: इजाजतपत्र प्राप्त गर्नेले देहायका शर्तहरु पालना गर्नु पर्नेछ:-

(क) जलयात्रामा जलयात्रीलाई लैजानु अघि जलयात्रामा जाने व्यक्तिको नाम, ठेगानाको अभिलेख राख्ने,

(ख) नेपाल सरकार तथा प्रदेश सरकारले जलयात्राको लागि खुला गरिएका नदी बाहेक अन्यत्र रहेका नदीमा पर्यटकलाई जलयात्रा नगराउने,

(ग) जलयात्रा व्यवसाय सञ्चालन गर्न मन्त्रालयद्वारा तोकिएका आचार संहिता वा मापदण्ड पालना गर्नु पर्ने,

(घ) जलयात्रा गर्दा, गराउँदा सम्बन्धित कामको लागि नियुक्त कामदारबाट मात्र सेवा लिनुपर्ने,

(ङ) जलयात्रामा संलग्न हुने कामदारलाई आपसी करार गरेर मात्र काममा लगाउनु पर्ने,

(च) इजाजतपत्रको अवधिको प्रत्येक वर्षका वार्षिक प्रतिवेदन अख्तियार प्राप्त व्यक्तिबाट मन्त्रालयमा पेश गर्नु पर्ने,

(छ) आफूले पाएको इजाजतपत्र कार्यालयमा सवैले देख्ने ठाउँमा राख्नु पर्ने,

(ज) जलयात्रा गर्दा, गराउँदा एजेन्सी वा पर्यटकले पालना गर्नुपर्ने वातावरणीय सरसफाई तथा फोहोरमैला व्यवस्थापन सम्वन्धी र अन्य प्रचलित कानूनले तोकेको अन्य व्यवस्थाको पूर्ण पालना गर्नु पर्ने,

(झ) इजाजत लिंदा पेश गरेको विवरणमा कुनै हेरफेर वा संशोधन भएमा सोको विवरण वा व्यवसाय वन्द गर्नु परेमा सोको विवरण त्यस्तो भए गरेको मितिले तीस भित्र मन्त्रालय सूचना दिनु पर्ने,

(ञ) आफ्नो सेवा वापत पर्यटकवाट लिईने शुल्कको दरको सूचना मन्त्रालयलाई दिनुपर्ने र त्यस्तो सूचना कार्यालयमा सबैले प्रष्टसँग देख्न, पढ्न र बुझ्न सकिने गरि राख्नु पर्ने,

(ट) ऐन तथा नियमावली बमोजिम जलयात्रा व्यवसायीले पालना गर्नु पर्ने अन्य शर्त र प्रदेश सरकारले दिएको निर्देशनको पालना गर्नु पर्ने।

**४१.** **इजाजतपत्र रद्द गर्न सक्ने**: (१) जलयात्रा व्यवसायीले यस नियमावली विपरीत जलयात्रा गराएमा मन्त्रालयले निजको इजाजतपत्र रद्द गर्न सक्नेछ।

(२) उपनियम (१) बमोजिम इजाजतपत्र रद्द गर्नु अघि मन्त्रालयले त्यस्तो जलयात्रा व्यवसायीलाई आफ्नो सफाई पेश गर्न मनासिव मौका दिनु पर्नेछ।

(३) उपनियम (१) बमोजिम इजाजतपत्र रद्द भएको जलयात्रा व्यवसायीले इजाजतपत्र रद्द भएको मितिबाट दुई वर्षसम्म जलयात्रा सम्बन्धी व्यवसाय गर्न पाउने छैन र निजलाई नयाँ इजाजत्रपत्र दिइने छैन।

(४) उपनियम (१) बमोजिम इजाजतपत्र रद्द भएको कारणबाट मात्र त्यस्तो जलयात्रा व्यवसायी यस नियमावली बमोजिमको दायिन्वबाट मुक्त हुने छैन।

**४२. सुरक्षा सम्बन्धी व्यवस्था**: (1) जलयात्रा व्यवसायीले जलयात्रामा जाने पर्यटक तथा कामदारलाई जीवन सुरक्षा ज्याकेट (लाईफ ज्याकेट), हेलमेट जस्ता सुरक्षात्मक सामग्रीहरु उपलब्ध गराउनु पर्नेछ।

(2) उपनियम (१) बमोजिम सुरक्षात्मक सामग्री व्यवस्था नगरेको कारणबाट जलयात्रामा जाने व्यक्तिलाई कुनै किसिमको चोटपटक लागेमा वा निजको मृत्यु भएमा सम्बन्धित जलयात्रा व्यवसायीले त्यस्तो व्यक्तिलाई देहायको क्षतिपूर्ती तिर्नु पर्नेछ:-

(क) चोटपटक लागेमा त्यस्तो चोटपटकको प्रकृति हेरी दुई लाख रुपैयाँसम्म,

(ख) मृत्यु भएमा पाँच लाख रुपैयाँसम्म।

(३) जलयात्राको सिलसिलामा कुनै दुर्घटना भएमा त्यस्तो दुर्घटनाको प्राथमिक खोज तथा उद्धार सम्बन्धी कार्य र जलयात्रा व्यवसायीको मृत्यु भएकोमा शव व्यवस्थापन जलयात्रा व्यवसायीले गर्नु पर्नेछ।

**४३.** **जलयात्रा व्यवसायी मार्फत जलयात्रा गर्नु पर्ने**: मन्त्रालयले अन्यथा स्वीकृति दिएकोमा बाहेक जलयात्रा गर्ने पर्यटकले यस नियमावली बमोजिम इजाजतपत्र प्राप्त जलयात्रा व्यवसायी मार्फत मात्र जलयात्रा गर्नु पर्नेछ।

**परिच्छेद–६**

**रिभर गाइड सम्बन्धी व्यवस्था**

**४४.** **अनुमतिपत्रका लागि दरखास्त दिनुपर्नेः** (१) रिभर गाइडको काम गर्न चाहने व्यक्तिले अनुमतिपत्रको लागि एक सय रुपैयाँ दरखास्त दस्तुर सहित देहायका कागजात संलग्न गरी अनुसूची-१२ बमोजिमको ढाँचामा मन्त्रालय समक्ष दरखास्त दिनु पर्नेछः-

(क) नेपाल पर्यटन तथा होटेल व्यवस्थापन प्रतिष्ठानद्वारा प्रदान गरिएको मान्यताप्राप्त तालीमको प्रमाणपत्रको प्रतिलिपी,

(ख) नागरिकताको प्रतिलिपी तथा तीन प्रति फोटो,

(ग) निरोगिताको प्रमाणपत्र।

(२) कुनै पनि व्यक्तिले विदेशबाट प्राप्त गरेको रिभर गाइडको तालिम भए यस नियमावलीको नियम ४७ को उपनियम (१) बमोजिम गठित समितिले समकक्षता सम्बन्धमा गरेको सिफारिस।

**४५. अनुमतिपत्र दिने:** नियम ४४ बमोजिम प्राप्त दरखास्त जाँचवुझ गर्दा दरखास्त दिने व्यक्ति अनुमतिपत्रका लागि योग्य देखिएमा मन्त्रालयले अनुसूची–२ बमोजिमको दस्तुर लिई अनुसूची- १३ बमोजिमको ढाँचामा रिभर गाइडको अनुमतिपत्र दिनेछ।

**४६.** **अयोग्यताः** देहायको व्यक्ति रिभर गाइडको अनुमतिपत्रको लागि योग्य हुने छैनः-

(क) नैतिक पतन देखिने फौजदारी अभियोगमा अदालतबाट कसूरदार ठहरिएको,

(ख) कुनै मानसिक वा सरुवा रोग लागेको,

(ग) नेपाल सरकार वा प्रदेश सरकारबाट मान्यता प्राप्त संस्थाबाट रिभर गाइडको तालिम नलिएको,

(घ) रिभर गाइडको अनुमतिपत्र खारेज भई तीन बर्षको अवधि भुक्तान भई नसकेको।

**४७.** **विदेशी तालिमको मान्यताः** (१) विदेशबाट प्राप्त गरेको रिभर गाइडको तालीमलाई मान्यता दिने सम्बन्धमा सिफारिस गर्ने प्रयोजनका लागि मन्त्रालयले रिभर गाइड सम्वन्धी तालिम दिन नेपाल सरकार वा प्रदेश सरकारबाट मान्यता प्राप्त वा प्रचलित कानून बमोजिम इजाजत वा अनुमतिपत्र प्राप्त संस्था समेतको प्रतिनिधित्व हुने गरी बढीमा तीन सदस्य रहेको एक समिति गठन गर्नेछ।

(२) उपनियम (१) बमोजिमको समितिले आवश्यक जाँचबुझ गरी त्यस्तो तालीमलाई मान्यता दिन सकिने वा नसकिने व्यहोराको सिफारिस मन्त्रायमा पेश गर्नेछ र सो समितिले मान्यता दिन सकिने व्यहोरा सिफारिस गरेमा मन्त्रालयले समकक्षता निर्धारण गरी त्यस्तो रिभर गाइडको तालीमलाई मान्यता दिन सक्नेछ।

(३) उपनियम (१) बमोजिमको समितिले उपनियम (२) बमोजिम सिफारिस गर्दा विचार गर्नुपर्ने कुरा मन्त्रालयले समय समयमा तोकी सर्वसाधारणको जानकारीको लागि सार्वजनिक गर्नु पर्नेछ।

**४८.** **अनुमतिपत्रको अवधि र नवीकरणः** (१) अनुमतिपत्रको वहाल अवधि पाँच वर्षको हुनेछ।

(२) अनुमतिपत्र नवीकरण गराउन चाहने ब्यक्तिले अनुमतिपत्रको अवधि समाप्त हुन तीन महिना अगावै अनुसूची -२ बमोजिमको दस्तुर बुझाई अर्को पाँच वर्षको लागि अनुमतिपत्र नवीकरण गराउनु पर्नेछ।

(३) उपनियम (२) बमोजिमको अवधि समाप्त भएपछि अनुमतिपत्र प्राप्त व्यक्तिले अनुमतिपत्र नवीकरण गर्न आएमा मन्त्रालयले अनुमतिपत्रको वहाल अवधि समाप्त भएको मितिले देहायको अवधिको लागि देहाय बमोजिमको दस्तुर लिई नवीकरण गरी दिनेछ:-

(क) पहिलो दुई महिनासम्मको लागि नवीकरण दस्तुरको पच्चीस प्रतिशत,

(ख) छ महिनासम्मको लागि नवीकरण दस्तुरको पचास प्रतिशत,

(ग) नौ महिनाको लागि नवीकरण दस्तुरको पचहत्तर प्रतिशत,

(घ) एक वर्षको लागि नवीकरण दस्तुरको शत प्रतिशत।

(४) उपनियम (३) बमोजिमको म्यादभित्र पनि अनुमतिपत्र नवीकरण नगराएमा त्यस्तो अनुमतिपत्र स्वतः रद्द हुनेछ।

**४९.** **अनुमतिपत्र हराएमा प्रतिलिपी दिने:** (१) रिभर गाइडको लागि प्रदान गरिएको अनुमतिपत्र कुनै कारणले हराएमा सोको प्रतिलिपी प्राप्त गर्न निवेदन दस्तुर वापत एकसय रुपैया सहित मन्त्रालय समक्ष निवेदन दिनु पर्नेछ।

(२) उपनियम (१) बमोजिमको निवेदन प्राप्त भएमा मन्त्रालयले आवश्यक जाँचबुझ गरी चारसय रुपैया दस्तुर लिई अनुमतिपत्रको प्रतिलिपी दिनेछ।

**५०.** **रिभर गाइडले गर्न नहुने कामहरुः** रिभर गाइडले देहायका काम गर्न पाइने छैनः-

(क) आफूले जलयात्रा गराएको पर्यटकसँग कुनै किसिमको मालसामान खरिद गर्न वा सो कामसँग सम्बन्धित व्यक्तिसँग नगद वा अरु कुनै चिज वस्तु माग्न वा लिन,

(ख) जलयात्रा व्यवसायीले उपलब्ध गराएका उपकरण बेचबिखन गर्न,

(ग) जलयात्रा व्यवसायीको निर्देशन विपरीत कार्य गर्न,

(घ) कुनै पनि किसिमले खराब आचरण प्रदर्शन गर्न,

(ङ) आफ्नो अनुमतिपत्र अरुलाई हस्तान्तरण गरी रिभर गाइडको काम गर्न लगाउन,

(च) मन्त्रालयबाट जारी गरिएको रिभर गाइडको पालना गर्नुपर्ने आचार संहिता विपरित कार्य गर्न।

**५१.** **रिभर गाइडको काम, कर्तव्य र अधिकारः** रिभर गाइडको काम, कर्तब्य र अधिकार देहाय बमोजिम हुनेछः-

(क) जलयात्रीहरुलाई जलयात्रा गराउन सकिने नदीमा जलयात्रा गराउने,

(ख) जलयात्राको लागि नेपाल सरकार तथा प्रदेश सरकारबाट खुला गरिएका नदीहरुमा मात्र जलयात्रा टोलीलाई जलयात्रा गराउने,

(ख) जलयात्रा टोलीसँग अनुशासित र मर्यादित ढङ्गले सम्बन्ध राखी काम गर्नु पर्ने,

(ग) जलयात्रा व्यवसायीबाट जलयात्राको लागि प्राप्त मालसामानहरु हिनामिना हुन नदिने,

(घ) जलयात्रा टोलीलाई सुरक्षित र सरल तरिकाले जलयात्रा गराउन सहयोग गर्ने,

(ङ) जलयात्रा टोलीलाई कुनै विपत परेमा उद्वार गर्ने र जलयात्रीको जीउधन संरक्षण गर्ने,

(च) जलयात्राको सिलसिलामा सरसामान प्रयोग गर्दा निस्केका फोहोरमैला यस नियमावली बमोजिम व्यवस्थापन गर्ने गराउने,

(छ) मन्त्रालय र सम्बन्धित जलयात्रा व्यवसायीले दिएको निर्देशन बमोजिम काम गर्ने,

(ज) जलयात्राको सिलसिलामा कुनै विपत आइपरेमा जलयात्रीको जीउ धन संरक्षण गर्न आवश्यक काम गर्ने वा गराउने।

**५२.** **अनुमति खारेज गर्न सकिनेः** (१) देहायका अवस्थामा मन्त्रालयले रिभर गाइडले पाएको अनुमतिपत्र खारेज गर्नेछः-

(क) अनुमतिपत्र प्राप्त व्यक्ति नियम ४६ बमोजिम अयोग्य भएमा,

(ख) अनुमतिपत्र प्राप्त व्यक्तिले नियम ५० मा उल्लेख भए बमोजिमको कुनै काम गरेमा।

(२) उपनियम (१) बमोजिम अनुमतिपत्र खारेज गर्नु अघि मन्त्रालयले निजलाई कम्तीमा पन्ध्र दिनको म्याद दिई आफ्नो सफाई पेश गर्न मौका दिनु पर्नेछ।

**५३. व्यक्तिगत दुर्घटना बीमा र क्षतिपूर्ती सम्बन्धी व्यवस्था**: (1) इजाजतपत्र प्राप्त जलयात्रा व्यवसायीले जलयात्रा टोलीसँग जाने रिभर गाइड वा कामदारको जलयात्रामा जानु अघि नेपालभित्र संस्थापित बीमा कम्पनीबाट जलयात्रा अवधिभरको लागि कम्तिमा दुई लाख रुपैयाँको दुर्घटना बीमा गराउनु पर्नेछ।

(2) उपनियम (१) बमोजिम बिमा गरिएको व्यक्तिको दुर्घटनामा परी अङ्गभङ्ग वा मृत्यु भएमा त्यस्तो व्यक्तिले बीमा कम्पनीबाट पाउनु पर्ने रकम निज वा निजको मृत्यु भएमा निजले इच्छाएको व्यक्ति भए त्यस्तो व्यक्ति र निज पनि नभए निजको नजिकको हकवालालाई दिलाई दिने जिम्मेवारी सम्बन्धित जलयात्रा व्यवसायीको हुनेछ।

(3) उपनियम (१) बमोजिम बीमा गराउनु पर्ने व्यक्तिको बीमा नगराई जलयात्रा सम्बन्धी काममा लगाइएको अवस्थामा कुनै दुर्घटना परी अङ्गभङ्ग वा मृत्यु भएमा सो बापत उपनियम (१) बमोजिमको बीमाको रकम बराबरको क्षतिपूर्ति सम्बन्धित जलयात्रा व्यवसायीले सम्बन्धित व्यक्तिलाई र निजको मृत्यु भएमा निजले इच्छाएको व्यक्ति र त्यस्तो व्यक्ति नभएमा निजको नजिकको हकवालालाई उपलब्ध गराउनु पर्नेछ।

(४) उपनियम (१) बमोजिम बीमा नगराई रिभर गाइड वा अन्य कामदारलाई काममा लगाएमा मन्त्रालयले पाँच हजारसम्म जरिबाना गर्न सक्नेछ।

(५) जलयात्रा टोलीसँग जाने कामदारलाई जलयात्राको क्रममा सामान्य चोटपटक लागेमा जलयात्रा व्यवसायीले निजको खर्चमा त्यस्तो व्यक्तिको आवश्यक औषधोपचार गरिदिनु पर्नेछ।

**५४.** **रिभर गाइड र कामदारलाई दिनु पर्ने सुविधाः** इजाजतपत्र प्राप्त जलयात्रा व्यवसायीले जलयात्रा टोलीसँग जाने रिभर गाइड वा कामदारलाई निजको मासिक पारिश्रमिकको अतिरिक्त जलयात्रा अवधिभरको लागि कम्तिमा अनुसूची-१४ बमोजिमको सुविधा उपलब्ध गराउनु पर्नेछ।

(३) उपनियम (१) बमोजिमको रकम भुक्तानी दिन सम्बन्धित जलयात्रा व्यवसायीले बैंक जमानत बापत राखेको रकम प्रयाप्त नभएमा त्यस्तो रकम दाखिला गर्न मन्त्रालयले सम्बन्धित जलयात्रा व्यवसायीलाई आवश्यक निर्देशन दिन सक्नेछ र त्यसरी निर्देशन दिएमा सो बमोजिम रकम दाखिला गर्नु सम्बन्धित जलयात्रा व्यवसायीको कर्तव्य हुनेछ।

(४) उपनियम (२) वा (३) बमोजिमको बैंक जमानत वा रकम दाखिला नगर्ने जलयात्रा व्यवसायीको इजाजतपत्र मन्त्रालयले रद्द गर्न सक्नेछ।

(५) उपनियम (४) बमोजिम इजाजतपत्र रद्द गर्नु अघि सम्बन्धित जलयात्रा व्यवसायीलाई सफाई पेश गर्ने मौका दिनु पर्नेछ।

**परिच्छेद -७**

**साहसिक तथा मनोरञ्जनात्मक पर्यटन व्यवसाय सम्बन्धी व्यवस्था**

**५५. इजाजतपत्र लिनु पर्ने:** (१) साहसिक तथा मनोरञ्जनात्मक पर्यटन व्यवसाय वा क्रियाकलाप सञ्चालन गर्न चाहने प्रचलित कानून बमोजिम गठन भएको फर्म वा कम्पनीले इजाजतपत्र प्राप्त गर्न देहाय बमोजिमका कागजातहरु संलग्न राखी मन्त्रालय समक्ष निवेदन दिनु पर्नेछ:-

(क) सम्भाव्यता अध्ययन प्रतिवेदन,

(ख) साहसिक वा मनोरञ्जनात्मक व्यवसाय वा क्रियाकलापको प्रकार र सञ्चालन हुने स्थानको विवरण र नक्सा,

(ग) शेयर धनीहरुको नागरिकता प्रमाणपत्रको प्रतिलिपि र व्यक्तिगत विवरण,

(घ) फर्म भए फर्म दर्ताको प्रमाणपत्र र कम्पनी भए कम्पनी दर्ताको प्रमाणपत्र, प्रवन्धपत्र र नियमावलीको प्रतिलिपि,

(ङ) प्रचलित कानून बमोजिम स्वीकृत वातावरणीय अध्ययन प्रतिवेदन,

(च) कम्पनीले व्यवस्थापकीय तथा कानूनी पूर्वाधार खडा गर्न गरेको कार्यसम्पादन सम्बन्धी विवरण,

(छ) साहसिक खेल सम्बद्घ उद्धार सुरक्षा, वीमा एवं अन्य आवश्यक प्रबन्धहरु,

(ज) अन्य मन्त्रालय वा निकायको स्वीकृति वा सहमति आवश्यक पर्नेमा सो सम्बन्धी कागजात

(झ) मन्त्रालयले आवश्यक ठानी माग गरेका अन्य कागजातहरु।

(२) उपनियम (१) बमोजिम प्राप्त हुन आएको निवेदन उपर आवश्यक जाँचबुझ र त्यस्तो व्यवसाय वा क्रियाकलाप सञ्चालन हुने स्थानको स्थलगत निरीक्षण गरी प्रतिवेदन प्राप्त भएपछि सो व्यवसाय सञ्चालन गर्न उपयुक्त देखिएमा अनुसूची-२ बमोजिमको दस्तुर लिई मन्त्रालयले इजाजत दिनेछ।

(३) उपनियम (२) बमोजिम इजाजतपत्र दिनु पूर्व स्थलगत निरीक्षण गर्ने प्रयोजनको लागि मन्त्रालयले अधिकृत कर्मचारीको संयोजकत्वमा सम्बन्धित क्षेत्रका प्राविधिक सहितको टोली गठन गर्न सक्नेछ।

(४) उपनियम (३) बमोजिम गठित टोलीले स्थलगत निरीक्षण गरी उल्लेखित व्यवसाय वा क्रियाकलापको उपादेयता, त्यसले प्रदेशको पर्यटकीय क्षेत्रमा पार्ने सकारात्मक प्रभाव, सुरक्षा सम्बन्धी मापदण्ड तथा प्राविधिक उपयुक्तता लगायतका विषयमा प्रतिवेदन पेश गर्नु पर्नेछ।

**५६. इजाजतपत्रको नवीकरण:** (१) नियम ५५ बमोजिम प्राप्त इजाजतपत्रको वहाल अवधि इजाजतपत्र जारी भएको मितिले पाँच बर्षको हुनेछ।

(२) इजाजतपत्र नवीकरण गराउन चाहने व्यवसायीले उपनियम (१) बमोजिमको अवधि समाप्त नहुँदै देहाय बमोजिमका कागजातहरु संलग्न राखी मन्त्रालय समक्ष निवेदन दिनु पर्नेछ:-

(क) मूल्य अभिबृद्धि कर र आय विवरण बुझाएको प्रमाण वा करचुक्ता प्रमाणपत्र,

(ख) अघिल्लो आर्थिक वर्षको लेखापरीक्षण प्रतिवेदन,

(ग) विगत पाँच वर्षको अवधिमा साहसिक तथा मनोरञ्जनात्मक क्रियाकलापमा भाग लिएका पर्यटक तथा नेपाली नागरिकहरुको विवरण र आर्जित विदेशी मुद्राको विवरण,

(घ) हाल कायम रहेका शेयरधनीहरुको प्रमाणिक लगत।

(३) उपनियम (२) बमोजिम नवीकरणको लागि निवेदन प्राप्त भएपछि नियम ५५ को उपनियम (३) बमोजिमको टोलीले स्थलगत निरीक्षण गरी नवीकरण गर्न उपयुक्त छ भनी प्रतिवेदन प्राप्त भएपछि मन्त्रालयले अनुसूची-२ बमोजिमको दस्तुर लिई इजाजतपत्र नवीकरण गर्नेछ।

(४) इजाजतपत्रको अवधि समाप्त भएपछि नवीकरणको लागि निवेदन दिने व्यवसायको हकमा तीन महिनाभित्र भए नवीकरण दस्तुरको पचास प्रतिशत र छ महिनाभित्र भए नवीकरण दस्तुरको शत प्रतिशत थप दस्तुर लिई नवीकरण गर्न सकिनेछ।

(५) इजाजतपत्रको अवधि समाप्त भएको छ महिनासम्म पनि नवीकरण नगर्ने व्यवसायलाई त्यसपछि नवीकरण गरिने छैन र त्यस्तो व्यवसाय स्वतः खारेज भएको मानिनेछ।

**५७.** **साहसिक तथा मनोरञ्जनात्मक पर्यटन व्यवसाय सञ्चालन गर्ने व्यवसायीले पालन गर्नु पर्ने शर्तहरु:** (१) मन्त्रालयले साहसिक तथा मनोरञ्जनात्मक पर्यटन व्यवसाय वा क्रियाकलाप सञ्चालन गर्न चाहने व्यवसायीलाई इजाजतपत्र प्रदान गर्दा निश्चित शर्तहरु तोक्न सक्नेछ।

(२) उपनियम (१) बमोजिम तोकिएका शर्तहरु र मन्त्रालयले दिएका निर्देशनहरुको पालन गर्नु सम्बन्धित व्यवसायीको कर्तव्य हुनेछ।

**५८.** **इजाजतपत्रको खारेजी**: (१) साहसिक तथा मनोरञ्जनात्मक पर्यटन व्यवसाय वा क्रियाकलाप सञ्चालन गर्न इजाजत पाएको व्यवसायीले यस नियमावलीमा उल्लिखित कुनै प्रावधानको उल्लंघन गरेमा तथा दिएको निर्देशन पालना नगरेमा मन्त्रालयले आवश्यक छानविन गरी त्यस्तो व्यवसायको इजाजतपत्र खारेज गर्न सक्नेछ।

(२) उपनियम (१) बमोजिम इजाजतपत्र खारेज गर्नु अघि सम्बन्धित व्यवसायीलाई सफाई पेश गर्ने मुनासिव माफिकको मौका दिनु पर्नेछ।

(३) उपनियम (१) बमोजिम इजाजतपत्र खारेज भएको कारणबाट मात्र त्यस्तो साहसिक तथा मनोरञ्जनात्मक पर्यटन व्यवसायी कानूनी दायित्वबाट मुक्त हुने छैन।

**५९.** **सुरक्षा सम्बन्धी व्यवस्था:** साहसिक तथा मनोरञ्जनात्मक पर्यटन व्यवसाय सञ्चालन गर्न इजाजत पाएको व्यवसायीले साहसिक तथा मनोरञ्जनात्मक क्रियाकलापमा देहाय बमोजिमको सुरक्षाको प्रबन्ध गर्नु पर्नेछ:-

(क)भाग लिने प्रत्येक व्यक्ति तथा कर्मचारी एवं कामदारहरुको बीमा एवं सूरक्षाको लागि पर्याप्त व्यवस्था गरेको हुनु पर्ने,

(ख) प्रयोग हुने उपकरण तथा सामग्रीहरु अन्तराष्ट्रिय गुणस्तर प्राप्त कम्पनीबाट उत्पादन भएको र सुरक्षा सम्बन्धी सम्पूर्ण मापदण्डहरु पुरा भएको हुनु पर्ने र त्यस्ता उपकरण तथा सामग्रीहरु उत्पादक कम्पनी वा दक्ष प्राविधिकबाट समय समयमा जाँच गराएको हुनु पर्ने,

(ग) भाग लिने प्रत्येक व्यक्ति तथा कामदारलाई कुनै चोटपटक लागेमा उद्दार र उपचारको प्रबन्ध गर्नु पर्नेछ र निजको मुत्यु भएमा प्रचलित कानूनले तोके बमोजिमको क्षतिपूर्ति तथा बीमाको व्यवस्था गर्नु पर्ने,

(घ) भाग लिने व्यक्ति र सञ्चालन हुने स्थलमा काम गर्ने कर्मचारी तथा कामदारहरुको व्यक्तिगत दुर्घटना बीमा गराएको हुनु पर्ने,

(च) क्रियाकलाप सञ्चालन हुने स्थलमा प्रत्यक्ष रुपमा खटिने कर्मचारी तथा कामदारहरु स्वीकृत प्राप्त संस्थाबाट तालीम लिएको हुनु पर्ने।

**परिच्छेद-८**

**विविध**

**६०.** **पर्वतारोहण सम्वन्धी व्यवस्थाः** ( १) प्रचलित संघीय कानून बमोजिम अनुमति प्राप्त गरेका पर्वतारोही दलले प्रदेशभित्रका हिमालचुरी आरोहणका लागि अनुमति प्राप्त गर्न एकसय रुपैयाँ दस्तुर सहित मन्त्रालय समक्ष दरखास्त दिनु पर्नेछ।

(२) उपनियम (१) बमोजिम निवेदन परेमा मन्त्रालयले एक हजार रुपैयाँ दस्तुर लिई प्रदेशका हिमालचुली आरोहणको अनुमति दिनेछ।

**६१.**  **साँस्कृतिक, ऐतिहासिक पर्यटन प्रवर्द्धन र संग्रहालय व्यवस्थापन**: (१) प्रदेश सरकारले ऐनको दफा २९ बमोजिम पुरातात्विक, साँस्कृतिक वा ऐतिहासिक महत्वका स्थान तथा सम्पदाहरु पहिचान गरी त्यसको सूचना प्रदेश राजपत्रमा सूचना प्रकाशित गर्नु पर्नेछ।

(२) उपनियम (१) बमोजिम पहिचान गरिएका स्थान तथा सम्पदाहरुको संरक्षणको लागि मापदण्ड समेत निर्धारण गरी संग्रहालय स्थापना गर्न सक्नेछ।

**६२**. **साँस्कृतिक समुहसम्वन्धी व्यवस्था:** (१) ऐनको दफा ३० बमोजिम साँस्कृतिक समुह मन्त्रालयमा सूचिकृत गर्न देहाय बमोजिमका कागजातहरु संलग्न राखी एकसय रुपैयाँ दस्तुर सहित मन्त्रालयमा निवेदन दिनु पर्नेछ:-

(क) समुह गठनको निर्णय भएको निर्णय पुस्तिकाको प्रतिलिपी,

(ख) समुहको उद्देश्य,

(ग) समुहले गर्ने क्रियाकलापहरु,

(घ) समुहले पर्यटन प्रवर्द्धनमा पुर्‍याउने योगदान,

(ङ) अन्य विवरणहरु।

(२) उपनियम (१) बमोजिम निवेदन परेमा मन्त्रालयले त्यस्ता समुहको विवरण दर्ता किताब बनाई दर्ता गरी सोको अद्यावधिक समेत गर्नु पर्नेछ।

(३) उपनियम (२) बमोजिम दर्ता तथा अद्यावधिक भएका समुहहरुलाई मन्त्रालयले प्रोत्साहन तथा प्रदेशको पर्यटन प्रवर्द्धनका लागि आवश्यक प्रचार प्रसारका कार्यमा लगाउन सक्नेछ।

**६३**. **होमस्टे सञ्चालन सम्वन्धी व्यवस्था:** (१) कुनै व्यक्ति वा समुदायले होम स्टे सञ्चालन गर्न चाहेमा सम्बन्धित स्थानीय तहमा दर्ता गराएर मात्र सञ्चालन गर्नु पर्नेछ।

(२) होम स्टेको दर्ता, सञ्चालन र नियमन सम्बन्धी व्यवस्था सम्बन्धित स्थानीय तहले बनाएको कानून बमोजिम हुनेछ।

(३) होम स्टे सञ्चालन गर्न पाउने क्षेत्र सम्बन्धमा विवाद उत्पन्न भएमा मन्त्रालयले निर्णय गर्नेछ।

**६४**. **पर्यटकीय क्षेत्रको पूर्वाधार विकासः** (१) मन्त्रालयले पर्यटकीय क्षेत्रको पूर्वाधार विकासका लागि प्रचलित कानूनको अधिनमा रही संघीय सरकार वा स्थानीय तहसँगको समन्वयमा विशेष अनुदान प्रदान गर्न सक्नेछ।

(२)प्रदेश सरकारबाट निर्माण भएका तथा प्रदेश सरकारको वित्तिय साझेदारीमा स्थानीयतहबाट निर्माण भएका पर्यटकीय पूर्वाधारहरुको दिगो व्यवस्थापनको लागि मन्त्रालयले कार्यविधि वनाई आवश्यक व्यवस्था गर्न सक्नेछ।

**६५**. **वातावरणीय सरसफाई तथा फोहोरमैला व्यवस्थापन सम्बन्धी व्यवस्थाः** (१) पर्यटकीय गतिविधिबाट जम्मा हुने फोहोरमैलालाई देहाय बमोजिम बर्गिकरण गरिएको छः-

(क) नष्ट गर्न सकिने फोहोरमैला

(ख) पुनः प्रयोग गर्न सकिने फोहोरमैला

(२) उपनियम (१) बमोजिमको वर्गीकरणमा पर्ने बस्तुहरु अनुसूची-1५ मा उल्लेख भए बमोजिम हुनेछन्।

(३) इजाजत प्राप्त पर्यटन व्यवसायीले उपनियम (१) को खण्ड (क) बमोजिमका फोहोरमैला गाउँपालिका वा नगरपालिकाको पदाधिकारी वा नगरपालिका वा अन्तर्गतको वडा कार्यालयको पदाधिकारीको रोहवरमा र त्यस्तो पदाधिकारी उपस्थित हुन नसकेमा त्यस्तो पर्यटन व्यवसायीले स्थानीय प्रतिनिधिको उपस्थितिमा पानीघाट वा सार्वजनिक महत्वको वा सन्धिसर्पन नपर्ने ठाउँमा पुर्‍याई त्यस्तो वस्तुको प्रकृति अनुसार जलाउने, नष्ट गर्ने वा खाडल खनी पुर्ने व्यवस्था गर्नु पर्नेछ ।

(४) इजाजत प्राप्त पर्यटन व्यवसायीले उपनियम (१) को खण्ड (ख) बमोजिमका फोहोरमैला स्थानीय तह वा सो अन्तर्गतको वडा कार्यालयले बुझी व्यवस्थापन गर्न चाहेमा त्यस्तो स्थानीय तह वा सो अन्तर्गतको वडा कार्यालयलाई र त्यस्तो स्थानीय तह वा सो अन्तर्गतको वडा कार्यालयले बुझी लिन नचाहेमा मन्त्रालयले तोकेको उपयुक्त ठाउँमा व्यवस्थापन गर्नु पर्नेछ।

(५) उपनियम (४) बमोजिम फोहोरमैला बुझी व्यवस्थापन गर्ने स्थानीय तह वा सो अन्तर्गतको वडा कार्यालयले त्यस्तो पर्यटन व्यवसायीसँग पाँच हजार रुपैयासम्म शुल्क लिन सक्नेछ।

(६) पर्यटन व्यवसायीले यस नियमावली बमोजिम फोहोरमैला व्यवस्थापन नगरी स्थानीय तह वा सो अन्तर्गतको वडा कार्यालयले गर्ने वा गराउने व्यवस्था गरेमा सो वापत व्यवस्थापन गर्ने वस्तुको प्रकृति हेरी पाँच हजार रुपैयाँसम्म सम्वन्धित स्थानीय तह वा सो अन्तर्गतको वडा कार्यालयलाई उपलब्ध गराउनु पर्नेछ।

(७) उपनियम (६) बमोजिम त्यस्तो रकम उपलब्ध नगराएमा तत्सम्वन्धमा तथ्य प्रमाणहरुको अध्ययन अनुसन्धान गरी त्यस्तो व्यवसायीले मन्त्रालयमा वैंक ग्यारेण्टीको रुपमा राखेको रकमबाट मन्त्रालयले पाँच हजार रुपैयाँ कट्टा गरी त्यस्तो स्थानीय तह वा सो अन्तर्गतको वडा कार्यालयको नाममा उपलब्ध गराइ दिनेछ।

(८) उपनियम (७) बमोजिमको रकम उपलब्ध गराएमा सम्वन्धीत पर्यटन व्यवसायीले बैंक ग्यारेण्टी बराबरको रकम पैतीस दिनभित्र मन्त्रालयमा दाखिला गर्नु पर्नेछ। \

**६६.** **स्वीकृति विना मालसामान बिक्री वा हक हस्तान्तरण गर्न नहुनेः** इजाजत प्राप्त पर्यटन व्यवसायीले नेपाल सरकारबाट परिवर्त्य विदेशी मुद्रा वा अरु कुनै किसिमको सहुलियत पाई खरिद गरेको मालसामान मन्त्रालयको स्वीकृति बिना कसैलाई बिक्री वा हक हस्तान्तरण गर्न हुँदैन।

**६७. रकम असुल गराई दिन सक्ने**: (1) कुनै कामदारले ऐन तथा यो नियमावली बमोजिम इजाजतपत्र प्राप्त पर्यटन व्यवसायीबाट लिन बाँकी रहेको पारिश्रमिक भराई पाउन मन्त्रालय समक्ष दरखास्त दिएमा र त्यसरी दिएको दरखास्त जाँचबुझ गर्दा मनासिव देखिएमा मन्त्रालयले त्यस्तो पर्यटन व्यवसायीले मन्त्रालयको नाममा राखेको बैङ्क ग्यारण्टीको रकमबाट कट्टा हुने गरी सम्बन्धित दरखास्तवालालाई रकम भुक्तानी दिन सक्नेछ।

(2) उपनियम (१) बमोजिम मन्त्रालयले भुक्तानी दिएमा भुक्तानी दिएको रकम सम्बन्धित इजाजतपत्र प्राप्त गर्ने व्यक्ति वा पर्यटन व्यवसायीले पैंतीस दिनभित्र पुन: बैङ्क ग्यारेण्टीको रुपमा मन्त्रालयको नाममा जम्मा गर्नु पर्नेछ।

**६८.** **आचार संहिता बनाई लागू गर्न सक्नेः** मन्त्रालयले इजाजतपत्र प्राप्त पर्यटन व्यवसायीले पालना गर्नु पर्ने आचार संहिता बनाई लागू गर्न सक्नेछ र त्यस्तो आचार संहिताको पालना गर्नु सम्बन्धित इजाजतपत्र प्राप्त पर्यटन व्यवसायीको कर्तव्य हुनेछ।

**६९.** **करार गराएर मात्र काममा लगाउनु पर्नेः** (१) इजाजत प्राप्त पर्यटन व्यवसायीले कुनै व्यक्तिलाई पर्यटन व्यवसाय सम्वन्धी काममा लगाउँदा अनुसूची-1६ बमोजिमको ढाँचामा करार गरी काममा लगाउनु पर्नेछ।

(२) उपनियम (१) बमोजिम करारमा राखिएको व्यक्तिको विवरण, दिएको सेवा सुविधा समेत खुल्ने गरी नियम ७६ बमोजिम पेश गरिने प्रतिवेदनमा उल्लेख गर्नुपर्नेछ ।

**७०.** **व्यक्तिगत दुर्घटना बीमा सम्बन्धी व्यवस्थाः** (१) पर्यटन व्यवसायीले पर्यटन व्यवसायमा संलग्न कामदार, कर्मचारी तथा पर्यटकका लागि नेपालभित्र संस्थापित बीमा कम्पनीबाट कम्तिमा दश लाख रकम बराबरको तेश्रो पक्ष बीमा गराउनु पर्नेछ।

(२) उपनियम (१) बमोजिमको बीमाङ्क रकम पर्यटन व्यवसायमा संलग्न कुनै कामदार, कर्मचारी तथा पर्यटक दुर्घटनामा परी अङ्गभङ्ग वा मृत्यू भएमा त्यस्तो पर्यटन व्यवसायमा सँलग्न कामदार, कर्मचारी तथा पर्यटकले बीमा कम्पनीबाट पाउनु पर्ने रकम निज वा निजको मृत्यू भएमा निजले इच्छाएको व्यक्ति भए त्यस्तो व्यक्ति र निज पनि नभए निजको नजिकको हकवालालाई दिलाई दिने जिम्मेवारी सम्बन्धित पर्यटन व्यवसायीको हुनेछ।

(३) उपनियम (२) बमोजिमको रकम पाउने व्यक्ति नाबालक भएमा निजले पाउने रकम सम्बन्धित बीमा कम्पनी वा इजाजतपत्र प्राप्त व्यक्तिले मन्त्रालयमा बुझाउनु पर्नेछ र मन्त्रालयले त्यस्तो नाबालक बालिग नभएसम्म निजको पालन पोषणको आवश्यक व्यवस्था मिलाउनको लागि सो रकमको उपयुक्त व्यवस्था गर्नेछ।

(४) पर्यटन व्यावसायीले बीमाङ्क रकम उपलब्ध नगराएको भनी पीडितले मन्त्रालयमा उजुरी दिएमा पर्यटन व्यवसायीको बैंक जमानतबाट त्यस्तो रकम मन्त्रालयले पीडितलाई दिलाउन सक्नेछ।

(5) यस नियमावली बमोजिम कुनैपनि पर्यटन व्यवसायीले बीमा नगराई कामदार तथा कर्मचारीलाई काममा लगाएमा वा पर्यटन सेवा संचालन गरेमा मन्त्रालयले पच्चीस हजार रुपैयाँसम्म जरिवाना गर्न सक्नेछ।

(६) ऐन तथा यो नियमावलीमा तोकिएको रकम अनुसारको बीमा गराउने प्रयोजनका लागि पर्यटन व्यवसायको प्रकृति तथा कामदार वा कर्मचारीको प्रकृति अनुसार पर्यटन व्यवसायीलाई प्रदेश सरकारले वा मन्त्रालयले निर्णय गरी निश्‍चित सुविधा उपलब्ध गराउन सक्नेछ।

**७१.** **सवारी साधन पर्यटक नम्बर प्लेटमा परिवर्तन गर्न सिफारिस गर्नेः** (१) प्रदेशको प्रचलित कानून बमोजिम मापदण्ड पूरा गरेका ट्राभल तथा ट्रेकिङ्ग एजेन्सी, होटेल, लज, रेष्टुँरा तथा रिजर्ट, तथा बार, र जलयात्रा व्यवसायीले आफ्नो नाममा भएका सवारी साधनलाई पर्यटक नम्बर प्लेटमा परिवर्तन गर्न चाहेमा निवेदन दस्तुर वापत एकसय रुपैयाँ सहित मन्त्रालय समक्ष निवेदन दिनु पर्नेछ।

(२) उपनियम (१) बमोजिम निवेदन प्राप्त भएमा मन्त्रालयले एजेन्सीको नाममा भएको सवारी साधनलाई पर्यटक नम्बर प्लेटमा परिवर्तन गर्न उपयुक्त देखेमा सिफारिस दस्तुर वापत पाँचसय रुपैयाँ लिई सम्बन्धित निकायमा सिफारिस गर्नेछ।

**७२.** **सवारी साधनमा भन्सार सुविधाको लागि सिफारिस गर्नेः** (१) प्रत्येक आर्थिक वर्षको बजेट वक्तब्य तथा आर्थिक ऐनमा उल्लेख भए अनुसार ट्राभल तथा ट्रेकिङ्ग एजेन्सी, जलयात्रा व्यवसायीले र स्तर निर्धारण भएका होटेल, लज, रेष्टुँरा तथा रिजर्ट, तथा बारलाई पर्यटक तथा पाहुनाहरुलाई सुविधा पुर्‍याउने उद्देश्यले भन्सार सुविधामा आर्थिक ऐनले तोकेको संख्या र किसिमका सवारी साधन आयात गर्नका लागि सिफारिस प्राप्त गर्न चाहेमा दरखास्त दस्तुर वापत एकसय रुपैयाँ सहित मन्त्रालय समक्ष दरखास्त दिनु पर्नेछ।

(२) उपनियम (१) बमोजिम प्राप्त दरखास्त प्राप्त भएमा मन्त्रालयले निर्धारण गरेको मापदण्ड पुरा गरेका होटेल व्यवसायीलाई सिफारिस दस्तुर वापत पाँचसय रुपैयाँ लिई मन्त्रालयले सम्वन्धित निकायमा सवारी साधनमा भन्सार सुविधाका लागि सिफारिस गर्नेछ।

**७३.** **वाकीटकी वा अन्य रेडियो यन्त्रको सिफारिस गर्नेः** (१) पर्यटकस्तरमा दर्ता भएका होटेल, लज, रेष्टुँरा तथा रिजर्ट तथा बार, ट्राभल तथा ट्रेकिङ्ग एजेन्सी र जलयात्रा व्यवसायीले आफ्नो आन्तरिक प्रयोजनको लागि वाकीटकी वा अन्य रेडियो यन्त्र खरीद तथा प्रयोग गर्नका लागि लाइसेन्स प्राप्तिका लागि सम्वन्धित निकायमा सिफारिस प्राप्त गर्न एक सय रुपैयाँ दरखास्त दस्तुर सहित मन्त्रालयमा दरखास्त दिनु पर्नेछ।

(२) उपदफा (१) बमोजिमको दरखास्त प्राप्त भएपछि मन्त्रालयले निर्धारण गरेको मापदण्ड बमोजिम आवश्यक जाँचबुझ गरी उपयुक्त देखेमा वाकीटकी वा अन्य रेडियो यन्त्र खरीद तथा प्रयोग गर्नको लागि पाँचसय रुपैया दस्तुर लिई सम्वन्धित होटेल व्यवसायीलाई लाइसेन्स प्राप्त गर्न सम्वन्धित निकायमा सिफारिस गर्न सक्नेछ।

**७४. अनलाइन प्रणालीबाट सेवा उपलब्ध गराउन सक्ने:** (1) मन्त्रालयले यस नियमावली बमोजिम गरिने काम, कारवाही आवश्यकता अनुसार अनलाइन प्रणालीबाट समेत गर्न गराउन सक्नेछ।

(2) उपनियम (१) बमोजिम अनलाइन प्रणालीबाट गरिने कामकारवाहीको शर्त र प्रक्रिया मन्त्रालयले निर्धारण गरे बमोजिम हुनेछ।

**७५. पर्यटन व्यवसायको पहिचान सम्वन्धी व्यवस्थाः**  पर्यटन व्यवसायीले आफ्नो व्यवसायको पहिचानका लागि प्रयोग गर्ने विभिन्न प्रकारका वोर्ड, सूचनापार्टी वा अन्य यस्तै प्रकारका प्रचारात्मक सामग्रीहरुमा हरियो पृष्ठभूमिमा सेतो अक्षरको प्रयोग गर्नु पर्नेछ।

**७६.** **प्रतिवेदन पेश गर्नु पर्नेः** इजाजतपत्र प्राप्त पर्यटन व्यवसायीले वार्षिक रुपमा आर्थिक वर्ष समाप्त भएको साठी दिन भित्र आफ्नो कारोबारको विवरण सहितको प्रतिवेदन अनुसूची-1७ बमोजिमको ढाँचामा मन्त्रालयमा पेश गर्नु पर्नेछ।(रिभर गाइड र पथ प्रदर्शक)

**७७**. **विवरण हेरफेर सम्वन्धी ब्यवस्थाः** (१) इजाजत प्राप्त पर्यटन व्यवसायको साविकको नाम वा ठेगाना परिवर्तन भएमा परिवर्तन भएको मितिले तीस दिन भित्रमा मन्त्रालयमा सूचना दिनु पर्नेछ।

(२) उपनियम (१) बमोजिमको सूचना प्राप्त भएमा मन्त्रालयले विवरण परिवर्तन भएको व्यहोरा अभिलेखमा जनाउनु जनाई सोको निस्सा दिनु पर्नेछ।

**७८. समितिको संगठन संरचना:** ऐनको दफा ४० बमोजिम गठित पर्यटन प्रवर्धन समितिको संगठन संरचना प्रदेश सरकारले निर्धारण गरे बमोजिम हुनेछ।

**७९. समितिको बैठक सम्वन्धी कार्यविधि:**(1) ऐनको दफा ४० को उपदफा (२) बमोजिम गठित पर्यटन प्रवर्धन समितिको बैठक वर्षको कम्तिमा चार पटक बस्नेछ।

(२) समितिको बैठक अध्यक्षले तोकेको मिति, समय र स्थानमा बस्नेछ र बैठक बस्ने सूचना बैठक बस्ने भन्दा कम्तीमा पन्ध्र दिन अगावै सदस्यहरूलाई दिनु पर्नेछ।

(३) समितिको कूल सदस्य संख्याको पचास प्रतिशत सदस्यहरू उपस्थित भएमा समितिको बैठकको लागि गणपुरक संख्या पुगेको मानिने छ।

(४) समितिको बैठकमा बहुमतको राय मान्य हुनेछ र मत बराबर भएमा अध्यक्षता गर्ने व्यक्तिले निर्णायक मत दिनेछ।

(५) समितिको निर्णय सदस्य-सचिवले प्रमाणित गर्नेछ।

(६) समितिको बैठकको अध्यक्षता अध्यक्षले गर्नेछ र निजको अनुपस्थितमा समितिका सदस्यहरूले आफू मध्येबाट छानेको सदस्यले बैठकको अध्यक्षता गर्नेछ।

(७) समितिको बैठक सम्बन्धी अन्य कार्यविधि समिति आफैले निर्धारण गरे बमोजिम हुनेछ।

**८०**. **समितिको कार्यकारी निर्देशकको छनौट विधि र प्रक्रिया:** (१)समितिको कार्यकारी निर्देशकको पदमा नियुक्तिका लागि मन्त्रालयले ऐनको दफा ४२ को उपदफा (१) बमोजिमको योग्यता खुलाई राष्ट्रिय दैनिक पत्रिकामा कम्तिमा पन्ध्र दिनको म्याद दिई दरखास्त आव्हानको सूचना प्रकाशन गर्नु पर्नेछ।

(२) उपनियम (१) बमोजिम दरखास्त आव्हान गर्नु पूर्व मन्त्रालयले कार्यकारी निर्देशकको छनौट सम्वन्धी प्रक्रिया तथा मापदण्ड बनाई सो समेत सार्वजनिक गर्नु पर्नेछ।

(३) उपनियम (१) बमोजिम दरखास्त पेश भएमा उपनियम (२) बमोजिमको मापदण्डका आधारमा मन्त्रालयले ऐनको दफा ४२ को उपदफा (२) बमोजिमको सेवा अवधि खुलाई कार्यकारी निर्देशकको पदमा नियुक्त गर्नेछ।

**८१**. **समितिको कार्यकारी निर्देशकको काम, कर्तव्य र अधिकार:** ऐनको दफा ४४ का काम, कर्तव्य र अधिकारका अतिरिक्त समितिको कार्यकारी निर्देशकका काम, कर्तव्य र अधिकार देहाय बमोजिम हुनेछ:-

(क) समितिका निर्णय एवं निर्देशनहरु कार्यान्वयन गर्ने,

(ख) समितिको दीर्घकालीन तथा अल्पकालीन योजना, बार्षिक कार्यक्रम तथा बजेट तयार गर्ने,

(ग) समितिबाट स्वीकृत योजना तथा कार्यक्रमहरु कार्यान्वयन गर्ने,

(घ) अध्यक्षको आदेशानुसार समितिको बैठक बोलाउने,

(ङ) समितिबाट स्वीकृत दीर्घकालीन तथा अल्पकालीन योजना तथा कार्यक्रमहरुको कार्यान्वयनको क्रममा आवश्यक अनुगमन तथा मूल्याङ्कन गर्न लगाउने,

(च) खण्ड (ङ) बमोजिम अनुगमन तथा मूल्याङ्कनको क्रममा देखा परेका समस्याको समाधानको लागि आवश्यक सुझावहरु समेत तयार गरी स्वीकृतिका लागि समिति समक्ष पेश गर्ने,

(छ) समितिले गरेका प्रत्येक निर्णयहरुको अभिलेख लगायत समितिले गर्नु पर्ने काम, कारोबारसँग सम्बन्धित कागजातहरु अद्यावधिक गरी सुरक्षित राख्ने

(ज) अध्यक्षसँग परामर्श गरी समितिको बैठकमा पेश गरिने कार्यसूची तयार गर्ने,

(झ) अध्यक्षले दिएका निर्देशन पालना गर्ने, गराउने,

(ञ) समितिको चल, अचल सम्पत्तिको सुरक्षा तथा आवश्यक प्रबन्ध गर्ने,

(ट) समितिले निर्धारण गरेका अन्य काम गर्ने।

**८२. अनुसूचीमा हेरफेर, थपघट गर्न सक्ने:** (1) प्रदेश सरकारले प्रदेश राजपत्रमा सूचना प्रकाशन गरि अनुसूचीमा आवश्यक हेरफेर तथा थपघट गर्न सक्नेछ।

**८३. बाधा अड्काउ फुकाउ:** (1) यस नियमावली बमोजिम कार्य सम्पादन गर्ने सिलसिलामा कुनै बाधा अवरोध सिर्जना भएमा मन्त्रालयले मन्त्रीस्तरीय निर्णय गराई बाधा अड्काउ फुकाउ गर्न सक्नेछ।

अनुसूची -१

(नियम ३ को उपनियम (१) सँग सम्बन्धित)

**इजाजतपत्रको लागि दिइने दरखास्तको ढाँचा**

श्री उद्योग, पर्यटन, वन तथा वातावरण मन्त्रालय,

कर्णाली प्रदेश, वीरेन्द्रनगर, सुर्खेत।

ट्राभल/ट्रेकिङ्ग एजेन्सीको काम गर्न / सञ्चालन भएको ट्राभल/ट्रेकिङ्ग एजेन्सीलाई अद्यावधिक गर्न इच्छा भएकोले देहायका विवरण खुलाई यो दरखास्त गरेको छु :-

**१. प्रस्तावित ट्राभल/ट्रेकिङ्ग एजेन्सीको,–**

(क) नाम :

(ख) ठेगाना :

(ग) धनी/शेयर धनी/प्रोप्राइटरको नाम र विवरण:

|  |  |  |  |  |  |  |
| --- | --- | --- | --- | --- | --- | --- |
| **क्र.सं.** | **नाम** | **उमेर** | **ठेगाना** | **शेयर वा हिस्सा** | | **सत्र्चालित/नँया** |
| **रकम** | **प्रतिशत** |
|  |  |  |  |  |  |  |

**२. ट्राभल/ट्रेकिङ्ग एजेन्सीमा लगानी गरेको पूँजी :-**

(क) अधिकृत पूँजी : (घ) स्थिर पूँजी : (ख) जारी पूँजी: (ङ) चालू पूँजी : (ग) चुक्ता पूजी :

**३. ट्राभल/ट्रेकिङ्ग एजेन्सीको शाखा कार्यालय खोल्ने भएमा,-**

(क) संख्या: (ख) स्थान :

**४. आगामी तीन वर्षमा सेवा पुर्याउने अनुमानित पर्यटक संख्या तथा विदेशी मुद्रा आर्जन सम्बन्धी विवरण:**

|  |  |  |  |
| --- | --- | --- | --- |
| **वर्ष** | **पर्यटकको संख्या** | **विदेशी मुद्रा आर्जन** | **पर्यटक ल्याउने प्रमुख देशहरु** |
| पहिलो |  |  |  |
| दोस्रो |  |  |  |
| तेस्रो |  |  |  |

**५. प्रस्तावित जनशक्तिको विवरण:**

|  |  |  |  |  |  |  |
| --- | --- | --- | --- | --- | --- | --- |
| **संख्या** | **टिकेटिङ्ग अफिसर** | **ट्राभल/ट्रेकिङ्ग अफिसर** | **प्रशासनिक कर्मचारी** | **लेखाको कर्मचारी** | **अन्य** | **जम्मा** |
|  |  |  |  |  |  |  |

**६. सवारी साधनको प्रस्तावित व्यवस्था :**

|  |  |  |  |
| --- | --- | --- | --- |
| **सवारी साधन** | **संख्या** | **भाडामा लिने** | **खरिद गर्ने** |
| बस |  |  |  |
| मिनिबस |  |  |  |
| माइक्रोबस |  |  |  |
| जीप |  |  |  |
| कार |  |  |  |
| अन्य |  |  |  |

**७. विदेशी ट्राभल तथा ट्रेकिङ्ग वा अन्य त्यस्तै प्रकृतिका एजेन्सीहरुसँग सम्बद्ध कायम गरिने भएमा त्यसको,–**

नाम : ठेगाना :

टेलिफोन : फ्याक्स :

वेवसाइट : इमेल :

**८.** **अन्य कुनै कुरा भए : ……………………………………………………………………..**

**९.** **संलग्न गर्नु पर्ने कागजातहरु :**

(१) कम्पनीको प्रबन्धपत्र तथा नियमावलीको प्रतिलिपी।

(२) फर्म दर्ता भएको प्रमाणपत्र।

(३) नेपाली नागरिकताको प्रतिलिपी।

(४) सञ्चालन भै रहेको भए इजाजतपत्र सम्बन्धित कागजातहरु।

(५) अन्य आवश्यक कागजातहरु।

माथि लेखिएको व्यहोरा ठीक साँचो छ, झुट्टा ठहरे कानून बमोजिम सहुँला बुझाउँला।

**दरखास्तवालाको,–**

सही :

नाम :

पूरा ठेगाना :

मिति :

अनुसूची -२

(नियम ४ को उपनियम (१), नियम ७ को उपनियम (२), नियम १८ को उपनियम (४), नियम २३ को उपनियम (३), नियम २९ को उपनियम (२), नियम ३१ को उपनियम (२), नियम ३८ को उपनियम (१), नियम ४० को उपनियम (३), नियम ४६, नियम ४९ को उपनियम (२), नियम ५७ को उपनियम (२) र नियम ५८ उपनियम (३) सँग सम्बन्धित)

**पर्यटन व्यवसायहरुको दर्ता (इजाजत) तथा नवीकरण दस्तुर**

**(१) पर्यटन व्यवसायको दर्ता (इजाजत) तथा नवीकरण दस्तुर**:

|  |  |  |  |  |
| --- | --- | --- | --- | --- |
| सि.नं. | पर्यटन व्यवसायहरु | इजाजत दस्तुर (रुपैयाँ) | नवीकरण दस्तुर (रुपैयाँ) | कैफियत |
| १ | **ट्राभल तथा ट्रेकिङ्ग एजेन्सी** | **पच्चीस हजार** | **पच्चीस हजार** |  |
| २ | **पर्यटक स्तरका होटेल तथा लज, रेष्टुराँ तथा रिजर्ट, तथा बार** | | | |
| **साधारण होटेल** | **पाँच हजार** | **पाँच हजार** |  |
| **एक तारा होटेल** | **दश हजार** | **दश हजार** |  |
| **दुई तारा होटेल** | **बीस हजार** | **बीस हजार** |  |
| **तीन तारा होटेल** | **तीस हजार** | **तीस हजार** |  |
| **चार तारा होटेल** | **चालीस हजार** | **चालीस हजार** |  |
| **पाँच तारा होटेल (साधारण)** | **पचास हजार** | **पचास हजार** |  |
| **पाँच तारा होटेल (डिलक्स)** | **साठी हजार** | **साठी हजार** |  |
| **पर्यटक आवास (साधारण)** | **दश हजार** | **दश हजार** |  |
| **पर्यटक आवास (डिलक्स)** | **चालिस हजार** | **चालिस हजार** |  |
| **लज, रेष्टुराँ तथा रिजर्ट तथा बार** | **पाँच हजार** | **पाँच हजार** |  |
| ३ | **जलयात्रा व्यवसाय** | **दश हजार** | **दश हजार** |  |
| ४ | **पथ प्रदर्शकको अनुमतिपत्र** | **एक हजार** | **पाँच सय** |  |
| ५ | **रिभर गाइडको अनुमतिपत्र** | **एक हजार** | **पाँच सय** |  |

**(२) साहसिक तथा मनोरञ्जनात्मक पर्यटन व्यवसायको दर्ता (इजाजत) तथा नवीकरण दस्तुर**:

|  |  |  |  |  |
| --- | --- | --- | --- | --- |
| सि.नं. | पर्यटकीय क्रियाकलापहरु | इजाजत दस्तुर (रुपैयाँ) | नवीकरण दस्तुर (रुपैयाँ) | कैफियत |
| १ | **स्काइङ** | **पच्चीस हजार** | **तेह्र हजार** |  |
| २ | **क्यानोइङ** | **तीस हजार** | **पन्ध्र हजार** |  |
| ३ | **केवलकार** | **पचास हजार** | **पच्चीस हजार** |  |
| ४ | **एम्यूजमेन्ट पार्क र फन पार्क** | **पचास हजार पाँच सय** | **पच्चीस हजार** |  |
| ५ | **केवरकार सहित एम्यूजमेन्ट पार्क** | **पच्चहत्तर हजार** | **पैत्तिस हजार** |  |
| ६ | **बञ्जी जम्पिङ** | **चालिस हजार** | **बीस हजार** |  |
| ७ | **जीप फ्‍लायर** | **चालीस हजार** | **बीस हजार** |  |
| ८ | **अन्य साहसिक गतिविधि** | **पचास हजार** | **पच्चीस हजार** |  |
| ९ | **पार्क तथा अन्य मनोरञ्जनात्मक क्रियाकलाप** | **तीस हजार रुपैयाँ** | **पन्ध्र हजार** |  |

अनुसूची-३

(नियम ४ को उपनियम (१) सँग सम्बन्धित)

**इजाजतपत्रको ढाँचा**

इजाजतपत्र संख्या :

श्री .............................

तपाईलाई कर्णाली प्रदेश पर्यटन ऐन, २०७८ तथा कर्णाली प्रदेश पर्यटन नियमावली, २०८० बमोजिम ट्राभल/टेकिङ्ग एजेन्सीको काम गर्न यो इजाजतपत्र दिइएको छ।

१. इजाजतपत्र प्राप्त व्यक्तिको,–

(क) नाम :

(ख) ठेगाना :

(ग) धनी/संस्थापक शेयरनी/प्रोप्राइटरको नाम र विवरण :

२. ट्राभल वा ट्रेकिङ्ग एजेन्सीको,–

(क) नाम :

(ख) मूल कार्यालय रहने ठेगाना :

(ग) शाखा कार्यालय रहने ठेगानाः

कार्यालयको छाप

**इजाजतपत्र दिने अधिकारीको,–**

सही :

नाम :

पद :

कार्यालय :

मिति :

**नवीकरणको विवरण**

|  |  |  |  |  |
| --- | --- | --- | --- | --- |
| **इजाजतपत्रको अवधि** | **नवीकरण दस्तुर तथा अन्य विवरण** | **नवीकरण गरेको मिति** | **नविकरण गर्ने अधिकारीको सही** | **कैफियत** |
| देखि | सम्म |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

अनुसूची -४

(नियम ७ को उपनियम (६) सँग सम्वन्धित)

ट्राभल तथा ट्रेकिङ्क एजेन्सीको इजाजतपत्र नवीकरणको लागि दिइने निवेदनको ढाँचा

श्री उद्योग, पर्यटन, वन तथा वातावरण मन्त्रालय,  
 कर्णाली प्रदेश, वीरेन्द्रनगर, सुर्खेत।

मैले/हामीहरुले सञ्चालन गरिरहेको ………………………………………….लाई कर्णाली प्रदेश पर्यटन नियमावली, २०८० को नियम ७ को उपनियम (७) बमोजिम नवीकरण गर्नको निमित्त निवेदन दस्तुर वापतको रकम यसै साथ संलग्न राखी निवेदन गर्दछु/ गर्दछौ।

कर्णाली प्रदेश पर्यटन ऐन, २०७८ तथा कर्णाली प्रदेश पर्यटन नियमावली, २०८० को अधिनमा रही आफ्नो कारोबार सञ्चालन गर्नेछु/ गर्नेछौ।

**निवेदकको,-**

सही :

नाम :

फर्म/कम्पनीको नाम :

छाप :

मिति :

अनुसूची-५

(नियम १७ को उपनियम (१) सँग सम्बन्धित)

**दरखास्तको ढाँचा**

श्री उद्योग, पर्यटन, वन तथा वातावरण मन्त्रालय,

कर्णाली प्रदेश, वीरेन्द्रनगर, सुर्खेत।

मैले/ हामीहरुले सञ्चालन गरिरहेको ………………………… लाई कर्णाली प्रदेश पर्यटन नियमावली, २०८० को नियम १७ बमोजिम पर्यटक स्तरको ………………………….होटेल/ पर्यटक आवास/लज/ रेस्टुराँ तथा रिजर्ट/बारमा दर्ता गरी पाउनको निमित्त दरखास्त दस्तुर वापतको रकम यसै साथ संलग्न राखी निवेदन गर्दछु/ गर्दछौ।

कर्णाली प्रदेश पर्यटन ऐन, २०७८ र लाई कर्णाली प्रदेश पर्यटन नियमावली, २०८० को अधिनमा रही आफ्नो कारोवार सञ्चालन गर्नेछु/ गर्नेछौ।

**निवेदकको**,-

सही:

नाम :

ठेगाना :

मिति :

अनुसूची-६

(नियम १७ को उपनियम (१) को खण्ड (च) सँग सम्वन्धित)

स्थानीय तहले सिफारिस गर्दा खुलाउनु पर्ने विवरण

(क) व्यवसाय गर्न लागिएको स्थान,

(ख) जग्गाको क्षेत्रफल र चारकिल्ला,

(ग) भवन निर्माण सम्वन्धी विवरण (भौतिक बनावट, कोठाको संख्या, साइज, स्नानघर र शौचालयको व्यवस्था सम्वन्धी)

(घ) भौतिक पूर्वाधार (खानेपानी, ढल, बत्ती, बाटो) को विवरण,

(ङ) ऐतिहासिक, धार्मिक, पुरातात्विक महत्वका वस्तुलाई असर पार्ने, नपार्ने,

(च) वातावरण सम्वन्धी विवरण,

(छ) वरिपरिको दृष्य, उपयुक्तता र स्तरीयता जस्ता अन्य आवश्‍यक कुरा।

अनुसूची-७

(नियम १७ को उपनियम (४) सँग सम्वन्धित)

**पर्यटकस्तरमा दर्ताको प्रमाण-पत्रको ढाँचा**

प्रमाण-पत्र संख्या :

श्री .............................

**विषय :** **पर्यटकस्तरमा दर्ताको प्रमाण-पत्र।**

तपाईलाई पर्यटक स्तरको होटेल/लज/ रेष्टुराँ/रिजर्ट/ बार दर्ता गरी सञ्चालन गर्न कर्णाली प्रदेश पर्यटन नियमावली, २०८० को नियम १७ को उपनियम (७) बमोजिम ……………………… सञ्चालन गर्न यो स्तर दर्ता प्रमाण-पत्र दिइएको छ।

इजाजतपत्र प्राप्त व्यक्तिको,–

(क) नाम :

(ख) ठेगाना :

(ग) धनी/संस्थापक शेयरनी/प्रोप्राइटरको नाम र विवरण :

(घ) स्तर दर्ता प्रमाण-पत्रको अवधि:

(ङ) स्तर:

कार्यालयको छाप

**प्रमाण-पत्र दिने अधिकारीको,–**

सही :

नाम :

पद :

कार्यालय :

मिति :

**नवीकरणको विवरण**

|  |  |  |  |  |
| --- | --- | --- | --- | --- |
| **इजाजतपत्रको अवधि** | | **नवीकरण दस्तुर तथा अन्य विवरण** | **नवीकरण गरेको मिति** | **नविकरण गर्ने अधिकारीको सही** |
| देखि | सम्म |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

अनुसूची-८

(नियम २८ को उपनियम (१) सँग सम्वन्धित)

**पथ प्रदर्शकको इजाजतपत्रको लागि दिईने दरखास्तको ढाँचा**

श्रीमान् सचिवज्यू,

उद्योग, पर्यटन, वन तथा वातावरण मन्त्रालय,

कर्णाली प्रदेश, वीरेन्द्रनगर, सुर्खेत।

महोदय,

मलाई पथ प्रदर्शको काम गर्ने इच्छा भएकोले कर्णाली प्रदेश पर्यटन ऐन, २०७८ को दफा १९ को उपदफा (२) बमोजिम इजाजतपत्र पाउँनको निमित्त रु. दशको टिकट टाँसी दरखास्त दस्तुर यसैसाथ राखी निम्न लिखित व्यहोरा खुलाई निवेदन गरेको छु। पासपोर्ट साइजको २ प्रति फोटो र मान्यताप्राप्त ..........................तालिम प्रतिष्ठानबाट प्राप्त प्रमाणपत्रको नक्कल यसैसाथ पेश गरेको छु। सक्कल मन्त्रालयले चाहेको बखतमा पेश गर्नेछु। इजाजतपत्र पाएमा प्रचलित कानूनको अधिनमा रही पथ प्रदर्शक सम्बन्धी काम गर्नेछु।

**निवेदकको:**

(क) नाम, थर र वतन:

(ख) बाबुको नाम, थर र वतन:

(ग) बाजेको नाम, थर र वतन:

(घ) शैक्षिक योग्यता वा तालीम:

(ङ) उमेर:

(च) अनुभव:

मितिः– **निवेदकको**,-

सही:

नाम :

ठेगाना :

मिति :

अनुसूची-९

(नियम २८ को उपनियम (२) सँग सम्वन्धित)

**पथ प्रदर्शकको इजाजतपत्रको ढाँचा**

१. पथ प्रदर्शकको पूरा नाम:

फोटो

२. ठेगाना:

(क) स्थायी:

(ख) अस्थायी:

३. पारिश्रमिकको विवरण:

(क) .....................

(ख) .....................

४. पथ प्रदर्शन गर्ने भाषा:

५. इजाजतपत्रको म्याद ................... देखि ....................... सम्म श्री .................... लाई कर्णाली प्रदेश पर्यटन ऐन, २०७८ र कर्णाली प्रदेश पर्यटन नियमावली, २०८० बमोजिम पथ प्रदर्शकको काम गर्न यो इजाजतपत्र दिइएको छ।

**इजाजतपत्र दिने अधिकारीको,-**

मन्त्रालयको छाप : सही:

नाम :

दर्जा :

मिति :

अनुसूची-१०

(नियम ३५ सँग सम्बन्धित)

**इजाजतपत्रको लागि दिइने दरखास्तको ढाँचा**

श्री उद्योग, पर्यटन, वन तथा वातावरण मन्त्रालय,

कर्णाली प्रदेश, वीरेन्द्रनगर, सुर्खेत।

**विषय : इजाजतपत्र पाउँ।**

जलयात्रा व्यवसाय सञ्चालन गर्न / सञ्चालनमा रहेको जलयात्रा व्यवसायलाई अद्यावधिक गर्न देहायका विवरण खुलाई यो दरखास्त गरेको छु:-

**१. जलयात्रा व्यवसायीको,–**

(क) नाम :

(ख) ठेगाना :

(ग) धनी/शेयर धनी/प्रोप्राइटरको नाम र विवरण :

|  |  |  |  |  |  |  |
| --- | --- | --- | --- | --- | --- | --- |
| **क्र.सं.** | **नाम** | **उमेर** | **ठेगाना** | **शेयर वा हिस्सा** | | **सञ्चालित/ नँया** |
| **रकम** | **प्रतिशत** |
|  |  |  |  |  |  |  |

**२. जलयात्रा व्यवसायमा लगानी गरिने/गरेको पूँजीको विवरण:**

(क) कम्पनीको चुक्ता पूँजी : (ख) कम्पनीको जारी पूँजी:

(ग) कम्पनीको अधिकृत पूँजी: (घ) कम्पनीको स्थिर पूँजी: (ङ) फर्म भए फर्मको जायजेथा:

**३. आगामी तीन वर्षमा सेवा पुर्याउने अनुमानित पर्यटक संख्या तथा विदेशी मुद्रा आर्जन सम्बन्धी विवरण:**

|  |  |  |  |
| --- | --- | --- | --- |
| **वर्ष** | **पर्यटकको संख्या** | **विदेशी मुद्रा आर्जन** | **पर्यटक ल्याउने प्रमुख देशहरु** |
| पहिलो |  |  |  |
| दोस्रो |  |  |  |
| तेस्रो |  |  |  |

**४. प्रस्तावित जनशक्तिको विवरण:**

|  |  |  |  |  |
| --- | --- | --- | --- | --- |
| **रिभर गाइड** | **प्रशासनिक** | **लेखा** | **अन्य** | **जम्मा** |
|  |  |  |  |  |

**५. जलयात्रा सञ्चालन गर्न आवश्यक हुने साधनहरुको प्रस्तावित विवरण:**

|  |  |  |  |
| --- | --- | --- | --- |
| **सामाग्री** | **प्रस्तावित संख्या** | **भाडामा लिने** | **खरिद गर्ने** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**६. विदेशी जलयात्रा व्यवसायी वा अन्य त्यस्तै प्रकृतिका व्यवसायीसँग सम्बद्धता कायम गरिने भएमा त्यसको विवरण:**

नाम : ठेगाना :

टेलिफोन : फ्याक्स :

वेवसाइट : इमेल :

**७.** **अन्य कुनै कुरा भए: ……………………………………………………………………..**

**८.** **संलग्न गर्नु पर्ने कागजातहरु:**

(१) कम्पनीको प्रबन्धपत्र तथा नियमावलीको प्रतिलिपी।

(२) फर्म दर्ता भएको प्रमाणपत्र।

(३) नेपाली नागरिकताको प्रतिलिपी।

(४) सञ्चालन भै रहेको भए इजाजतपत्र सम्बन्धित कागजातहरु।

(५) अन्य आवश्यक कागजातहरु।

माथि लेखिएको व्यहोरा ठीक साँचो छ, झुट्टा ठहरे कानून बमोजिम सहुँला बुझाउँला।

**दरखास्तवालाको,–**

सही:

नाम:

पूरा ठेगाना:

मिति:

अनुसूची-११

(नियम ३७ को उपनियम (१) सँग सम्बन्धित)

**जलयात्रा व्यवसाय सञ्चालनको लागि दिईने इजाजतपत्रको ढाँचा**

फोटो

इजाजतपत्र संख्या :

श्री .............................

**विषय:** **इजाजतपत्र।**

तपाईलाई जलयात्रा व्यवसाय सञ्चालन गर्न कर्णाली प्रदेश पर्यटन नियमावली, २०८० को नियम ३७ को उपनियम (१) बमोजिम यो इजाजतपत्र दिइएको छ।

इजाजतपत्र प्राप्त जलयात्रा व्यवसायीको,–

(क) नाम :

(ख) ठेगाना :

(ग) धनी/संस्थापक शेयरनी/प्रोप्राइटरको नाम र विवरण :

(घ) इजाजतपत्रको अवधि:

कार्यालयको छाप **इजाजतपत्र दिने अधिकारीको,–**

सही :

नाम :

पद :

कार्यालय :

मिति :

**नवीकरणको विवरण**

|  |  |  |  |  |
| --- | --- | --- | --- | --- |
| **इजाजतपत्रको अवधि** | | **नवीकरण दस्तुर तथा अन्य विवरण** | **नवीकरण गरेको मिति** | **नविकरण गर्ने अधिकारीको सही** |
| देखि | सम्म |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

अनुसूची-१२

(नियम ४४ को उपनियम (१) सँग सम्बन्धित)

**रिभर गाइडको अनुमतिपत्रको लागि दिइने दरखास्तको ढाँचा**

श्री उद्योग, पर्यटन, वन तथा वातावरण मन्त्रालय ।

कर्णाली प्रदेश, वीरेन्द्रनगर, सुर्खेत ।

**विषय: अनुमतिपत्र पाउँ।**

प्रदेश पर्यटन ऐन, २०८० को नियम ४४ को उपनियम (१) बमोजिम रिभर गाइडको काम गर्न देहायका विवरण खुलाई यो दरखास्त गरेको छु:-

**दरखास्तवालाको,–**

(क) नाम:

(ख) पुरा ठेगाना:

(ग) जन्म मिति:

(घ) शैक्षिक योग्यता:

(ङ) बाबुको नाम र ठेगाना:

(च) बाजेको नाम र ठेगाना:

(छ) तालीमको प्रमाणपत्र:

(ज) अनुभव: अवधि :

काम गरेको संस्था र ठाउँ:

**दरखास्तवालाको,-**

सही :

मिति :

अनुसूची-१३

(नियम ५६ सँग सम्बन्धित)

फोटो

रिभर गाइडको अनुमति -पत्रको ढाँचा

अनुमति-पत्र

श्री उद्योग, पर्यटन, वन तथा वातावरण मन्त्रालय,  
 कर्णाली प्रदेश, वीरेन्द्रनगर, सुर्खेत ।

तपाईलाई रिभर गाइडको काम गर्न प्रदेश पर्यटन नियमावली, २०८० को नियम ४४ बमोजिम यो अनुमति -पत्र दिइएको छ।

**अनुमतिपत्र प्राप्त व्यक्तिको,-**

(क) नाम :

(ख) पुरा ठेगाना :

(ग) जन्म मिति :

(घ) बाबुको नाम:

(च) बाजेको नाम:

(छ) अनुमतिपत्रको अवधि :

**इजाजतपत्र दिने अधिकारीको,–**

कार्यालयको छाप सही:

नाम:

पद:

कार्यालय:

मिति:

**नवीकरणको विवरण**

|  |  |  |  |  |
| --- | --- | --- | --- | --- |
| **इजाजतपत्रको अवधि** | | **नवीकरण दस्तुर तथा अन्य विवरण** | **नवीकरण गरेको मिति** | **नविकरण गर्ने अधिकारीको सही** |
| देखि | सम्म |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

अनुसूची-१४

(नियम ५४ को उपनियम (१) सँग सम्बन्धित)

**रिभर गाइड र कामदारलाई दिनु पर्ने सुविधाको विवरण**

1. रिभर गाइड र कामदारलाई देहायका दरले न्यूनतम दैनिक भत्ता दिनु पर्नेछ:-
2. रिभर गाइडलाई चार सय रुपैयाँ ।
3. कामदारलाई दुई सय रुपैयाँ ।
4. रिभर गाइडलाई जलयात्रासँग सम्बन्धित देहायका मालसामान दिनु पर्नेछ :-
5. जलयात्रामा आवश्यक पर्ने सुरक्षा सामाग्री
6. खाना, औषधी र औषधी उपचारको सरसामान
7. अन्य थप सुविधा दिने भए सो उल्लेख गर्ने:
8. ….
9. ….
10. ….

**अनुसूची–१५**

**(नियम ६५ को उपनियम (२) सँग सम्बन्धित)**

1. **नष्ट गर्न सकिने फोहोरमैला:** शौच कागज (ट्वाइलेट पेपर), अन्य कागजहरु, कार्डबोर्ड, बाँस तथा काठबाट निर्मित सामान, जुट र सूर्तीका झोला, सडेगलेका खानेकुरा, फलफूल तथा त्यसको बोक्रा तथा अन्य त्यस्तै फोहोरमैला।
2. **पुन: प्रशोधन गर्न सिकिने फोहोरमैला**: टीन, शिसी, जार वा काँचका भाडा वर्तन, प्लाष्टिकका वट्टाहरु, प्लाष्टिकका सीट, प्लाष्टिकका झोला, ग्याँस कन्टेनर, स्लिपिङ्ग व्याग, प्लाष्टिक कन्टेनर, प्लाष्टिकका डोरी र यस्तै पुन: प्रशोधन गर्न सकिने अन्य फोहोरहरु।

अनुसूची–१६

(नियम ६९ को उपनियम (१) सँग सम्बन्धित)

**पर्यटन व्यवसायी र कामदारबीच भएको करार**

....................... को छोरा/छोरी/ श्रीमती .................. जिल्ला .............. गाउँपालिका/ नगरपालिका वडा नं. ...... वस्ने वर्ष ..... को श्री .......................... लाई ......... कामको लागि …………………देखि ......... सम्म ............... दिनको लागि देहायका सुविधा दिने गरी देहायको पर्यटन व्यवसाय सम्बन्धी काममा लगाउन र सो कार्य गर्न हामी पर्यटन व्यवसायी तथा कामदार बीच सहमति भएकोले यो करार गरेका छौं।

**देहाय:**

1. ट्राभल तथा ट्रेकिङ्क
2. पथ प्रदर्शक
3. जलयात्रा
4. अन्य (नाम उल्लेख गर्ने)

**पर्यटन व्यवसायीबाट दिइने सुविधाहरु**

१.

२.  
३.

**कामदारको**  **पर्यटन व्यवसायीको तर्फबाट**

सही : सही :

नाम : नाम :

ठेगाना : पद :

कार्यालय :

ठेगाना :

छाप :

ईति संवत् ...... साल ........ महिना ....... गते रोज ..... शुभम्।

**अनुसूची–१७**

**(नियम ७६ सँग सम्बन्धित)**

**प्रतिवेदन**

श्री उद्योग, पर्यटन, वन तथा वातावरण मन्त्रालय,

कर्णाली प्रदेश, वीरेन्द्रनगर, सुर्खेत ।

**विषय : प्रतिवेदन।**

कर्णाली प्रदेश पर्यटन ऐन तथा नियमावलीको प्रयोजनको लागि मिति=========================== देखि ‍============= सम्मको लागि देहायको विवरण सहित प्रतिवेदन पेश गरेको छु।

१. प्रदेश भित्र तथा बाहिर पर्यटकलाई यातायात सेवा प्रदान गरिएको विवरण (ट्राभल एजेन्सीको लागि):

(क) भित्र:

(ख) बाहिर:

२. सेवा सम्बन्धी विवरण:

(क) यातायात सेवा उपलव्ध गराईएका पर्यटकहरुको संख्या र राष्ट्रियता एंव परिवहन सम्वन्धी विवरण (ट्राभल एजेन्सीको लागि):

|  |  |  |  |  |  |
| --- | --- | --- | --- | --- | --- |
| क्र.सं. | पर्यटकको संख्या विवरण | राष्ट्रियता | सेवा पुर्‍याइएका स्थानको विवरण | | बास बसेको होटेल |
| कहाँ देखि | कँहासम्म |
|  |  |  |  |  |  |
|  |  |  |  |  |  |
| जम्मा |  |  |  |  |  |

(ख) ट्रेकिङ्ग क्षेत्रमा सेवा प्रदान गरेको भए (ट्रेकिङ्ग एजेन्सीको लागि):

|  |  |  |  |  |  |
| --- | --- | --- | --- | --- | --- |
| **ट्रेकिङ्ग सम्बन्धी विवरण** | | | | | |
| ट्रेकिङ्ग ग्रुपको नाम | ट्रेकिङ्ग गर्नेको संख्या | साधारण क्षेत्र | निर्देशित क्षेत्र | नियन्त्रित क्षेत्र | जम्मा संख्या |
|  |  |  |  |  |  |
|  |  |  |  |  |  |

(ग) होटेल, पर्यटक आवास, लजमा बसेका पर्यटक र तिनीहरूले बसेको दिनको संख्या सम्बन्धी विवरण (होटेल व्यवसायीको लागि):

|  |  |  |  |
| --- | --- | --- | --- |
| **बसाइको विवरण** | **संख्या** | **जम्मा** | **राष्ट्रियता** |
| एक दिनदेखि तीन दिनसम्म बस्ने पर्यटक |  |  |  |
| चार दिनदेखि सात दिनसम्म बस्ने पर्यटक |  |  |  |
| आठ दिनभन्दा बढी दिन बस्ने पर्यटक |  |  |  |

(घ) जलयात्रा सेवा सम्वन्धी सेवाको विवरण (जलयात्रा व्यवसायीको लागि):

|  |  |  |
| --- | --- | --- |
| जलयात्रा गराइएको नदीको नाम | पर्यटक संख्या | राष्ट्रियता |
| १.  २.  जम्मा:- |  |  |

(ङ) साहसिक तथा मनोरञ्जनात्मक क्रियाकलापको विवरण (साहसिक तथा मनोरञ्जनात्मक सेवा उपलब्ध गराउने पर्यटन व्यवसायीको लागि):

|  |  |  |  |
| --- | --- | --- | --- |
| क्रियाकलापको विवरण | क्रियाकलापमा सहभागि दल तथा टोली | संख्या | राष्ट्रियता |
|  |  |  |  |

३. आफ्नो व्यवसायको प्रचार प्रसार गरिएको विवरण:

|  |  |  |  |
| --- | --- | --- | --- |
| उत्पादित प्रचार समाग्री | परिमाण | प्रचार वा वितरण गरिएको स्थान | पटक |
|  |  |  |  |
|  |  |  |  |

४. पर्यटकको निमित्त बुक गराइएको होटेल र संख्याको विवरण:

|  |  |
| --- | --- |
| होटेलको नाम | पर्यटक संख्या |
|  |  |

५. राष्ट्रिय तथा अन्तराष्ट्रिय सभा सम्मेलनमा भाग लिएको विवरण:

|  |  |
| --- | --- |
| पर्यटन मेला |  |
| सेल्स मिसन |  |
| पर्यटन सम्बन्धी गोष्ठी कार्यशाला |  |
| विविध |  |

६. पर्यटन व्यवसाय विकासका लागि ल्याइएका व्यक्तिहरुको विवरण:

|  |  |
| --- | --- |
| आमन्त्रित व्यक्तिको नाम, स्थान वा देश | पटक |
|  |  |
|  |  |

७. आय व्ययको बार्षिक लेखापरीक्षण भएको प्रतिवेदनको विवरण:

८. कर्मचारी सम्बन्धी विवरण:

|  |  |  |  |  |
| --- | --- | --- | --- | --- |
| नाम | पद | दरवन्दी संख्या | नियुक्ति मिति | तलब |
|  |  |  |  |  |
|  |  |  |  |  |

९. कुल कारोबारमा मुद्रा स्थितिको विवरण :

|  |  |  |  |
| --- | --- | --- | --- |
| स्वेदशी मुद्रा | भारतीय मुद्रा | परिवर्त्य विदेशी मुद्रा | जम्मा |
|  |  |  |  |

१०. कारोबारबाट प्राप्त विदेशी को मुद्राको विवरण :

|  |  |  |
| --- | --- | --- |
| भारतीय मुद्रा | परिवर्त्य विदेशी मुद्रा | जम्मा |
|  |  |  |

११. यस अवधिमा बुझाएको,–

(क) आयकर: बुझाएको मिति:

(ख) मूल्य अभिवृद्धि कर: बुझाएको मिति:

(ग) पर्यटक सेवा शुल्क: बुझाएको मिति:

१२. **(क) भौतिक पूर्वाधारको विवरण:**

|  |  |  |  |  |  |
| --- | --- | --- | --- | --- | --- |
| **विवरण** | | **किसिम** | **प्रतिवेदन अवधि अगाडी** | **प्रतिवेदन अवधिमा थप** | **जम्मा** |
| सवारी साधन | |  |  |  |  |
| टेलिफोन फ्याक्स | |  |  |  |  |
| कम्प्युटर | |  |  |  |  |
| उपकरण | व्यवसायसँग सम्बन्धित |  |  |  |  |
| सुरक्षा सामग्री |  |  |  |  |
| अन्य |  |  |  |  |

**(ख) सुविधाबाट ल्याइएका भौतिक सामानको विवरण :**

|  |  |  |  |  |
| --- | --- | --- | --- | --- |
| **विवरण** | **किसिम** | **प्रतिवेदन अवधि अगाडी** | **प्रतिवेदन अवधिमा थप** | **जम्मा** |
| सवारी साधन (नम्बर उल्लेख गर्ने ) |  |  |  |  |
| अन्य |  |  |  |  |
|  |  |  |  |  |
|  |  |  |  |  |

**१३. पर्यटन व्यवसायीको,-**

(क) नाम :

(ख) ठेगाना :

**इजाजतपत्र प्राप्त व्यक्तिको तर्फबाट,–**

सही :

पूरा नाम :

पद :

टेलिफोन :

फ्याक्स :

इमेल :

वेभसाइट :